“Cerita Keluarga Simpan Dalam Selimut, Jangan Buka Aib…” – Ashraf Muslim

Sering tular di media sosial kisah rumah tangga suami isteri yang bergolak. Tidak cukup dengan itu, ada dalam kalangan pasangan secara terbuka mendedahkan aib pasangan bagi membuktikan mereka ‘jaguh’ dalam pergolakan itu.

Tanpa kita sedar dalam hubungan suami isteri, antara perkara dilarang adalah mendedahkan aib pasangan masing-masing kepada orang yang tidak berhak mengetahuinya.

Baru-baru ini, pelakon Ashraf Muslim ada berkongsi pesanan agar setiap pasangan tidak perlu membuka aib pasangan sendiri di media sosial sebaliknya segera mencari jalan damai.

“Apa saja cerita mengenai keluarga ni kalau boleh simpan dalam selimut, jangan buka aib… kalau kita sebarkan di media sosial akan rasa kebaikan untuk diri tapi sebenarnya ia memberi ruang untuk nampak keburukkan diri.

“Saya rasa baik fasal keluarga ini simpan-simpan dan selesaikan masalah dengan sendiri, berbincang dengan hati terbuka. Kalau boleh betul, kita betulkan. Pasti ada jalannya.

“Bincanglah dengan baik, daripada gaduh jadi tak gaduh. Allah temukan dengan cara yang baik. Jadi carilah penyelaseaian sebab kita sebagai muslim, ada buat salah. Setiap masalah ada penyelasaiannya,” katanya.

Dalam pada itu, Ashraf antara selebriti yang mengamalkan hidup berpoligami turut menegaskan bahawa perlu adanya ilmu dalam hidup berpoligami.

“Kita yang kena tunjuk perkara-perkara yang baik. Yang tak baik itu kita cepat-cepat betulkan. Islam itu indah. Poligami juga sebenarnya indah.

“Bila kita buat keputusan tersebut, kita kena tahu apa yang perlu ada seperti ilmu, mencari dekat dengan tuhan, lihat kesan yang berlaku, apa yang akan berlaku dan apa yang perlu buat selepas itu. Kena faham.

“Mendamaikan isteri-isteri saya dengan menghormati mereka, berikan kasih sayang, berbuat baik dan jalankan tanggungjawab sebagai suami. Saya yakin benda itu akan berdamai.

“Tiada istilah bernasib baik dalam keluarga kita. Poligami ini bukan mudah. Kita kena faham dan belajar apa yang perlu,” kongsinya.

Untuk rekod, Ashraf bernikah dengan isteri pertamanya, Noor Dayana Lokman pada 24 september 2011 di Makkah.

Selepas empat tahun berkahwin, pasangan ini dikurniakan seorang anak lelaki bernama Anas Ashraf, 7.

Ashraf kemudiannya berkahwin dengan Wan Sakinah Ahmad Saburi di Thailand pada 7 Julai 2013 dan dikurniakan tiga orang cahaya mata iaitu Sarah Ashraf, 8, Adam Ashraf, 7, dan Safiyyah Ashraf, 3.

Sumber: mStar


Usah Berleter Jika Suami Mengadu Penat. Picit Aje Sudah Cukup Buat Suami Bahagia

Tiada siapa wanita yang boleh setanding dan sebaik Saidatina Khadijah yang merupakan isteri yang patuh dan taat kepada suaminya, Rasulullah S.A.W. Hubungan komunikasi inilah yang patut dicontohinya untuk membentuk keluarga bahagia. Bayangkan jika suami mengadu penat setelah pulang dari kerja, isteri pula pula berleter atau kritik yang dirinya juga penat bekerja. Sebaliknya alangkah sweetnya, isteri menawarkan ‘khidmat’ memicit suami. Biarpun sekejap, ia cukup membahagian suami anda.

Moga para isteri muhasabah diri untuk memberikan yang terbaik buat suami tercinta.

_____________________________________________________________

Alhamdulillah, saya pernah hadir ke majlis ilmu komunikasi suami isteri beberapa tahun lalu yang disampaikan oleh Team pengkaji Hadith.

MasyaAllah ilmu-ilmu yang sangat-sangat bermanfaat.

Immediately after class, saya terus aplikasikan pada Tuan Suami.

Salah satu Hadith yang dikongsikan seperti berikut:

Aisyah melaporkan: Setelah itu Nabi pulang ke rumah Khadijah binti Khuwailid (peristiwa setelah Nabi Saw mendapat wahyu pertama)

lalu Baginda berkata, “Selimuti aku! Selimuti aku!” Lantas diselimuti oleh Khadijah, hingga hilang rasa takutnya.

Kata Nabi saw. kepada Khadijah (setelah menceritakan semua kejadian yang baru dialaminya itu)

“Sesungguhnya aku bimbang atas diri ku”

Kata Khadijah, “Jangan takut! Demi Allah!
Tuhan sekali-kali tidak akan membinasakan kamu.

Kamu selalu:

1) menghubungkan tali persaudaraan,
2) membantu orang yang kesengsaraan,
3) mengusahakan (mengadakan) barang keperluan yang belum ada,
4) memuliakan tetamu,
5) menolong orang yang kesusahan kerana menegakkan kebenaran.

Setelah itu Khadijah pergi bersama Nabi menemui Waraqah bin Naufal bin Asad bin Abdul Uzza, iaitu Sepupu Khadijah.

Dalam Hadith di atas ada 3 Teknik yang boleh dicontohi oleh para isteri untuk menjadi isteri dambaan suami (Saidatina Khadijah sering disebut-sebut oleh Rasulullah Saw walaupun sudah tiada)

Teknik 1) Apabila Rasulullah menyuruh Khadijah menyelimutinya, beliau akur dan tidak bertanya sepatah pun

Teknik 2) menjadi pendengar yang setia pada Rasulullah dan menyenangkan

Teknik ke 3) Khadijah memberi kata-kata yang baik dan menyebutkan 5 perkara kebaikan Rasulullah kepada orang lain.

Untuk aplikasi pada pasangan, jika pasangan kita dalam keadaan Rasulullah, kita cuba menjadi seperti Khadijah. Jika kita dalam keadaan Rasulullah, mohon pasangan kita berbuat sebagaimana Khadijah buat kepada Baginda Saw.

Contoh:

Apabila suami pulang ke rumah dengan muka tidak ceria/ stress di pejabat atau tekanan dari perkara luar…

Isteri tidak perlu jadi nasi tambah, tak perlu tanya apa dan mengapa.

Abang ni kenapa balik rumah masam-masam? (Berleter- SALAH)

Abang ingat Abang seorang je penat? Saya duduk rumah ni 24 jam lagi penat (Kritik – SALAH)

Terus sahaja buat apa yang suami minta, jika dia minta air, bantu sediakan air.

Jika dia penat mahu terus masuk bilik baring tenangkan fikiran, pastikan katil sentiasa tersusun kemas.

Be a good listener.

Dan sebutkan kebaikan-kebaikan beliau kepada orang lain.

Jadi, pernah terjadi suatu ketika dahulu, on the way pulang ke rumah dari suatu majlis ilmu di dalam kereta, Tuan Suami mohon saya urutkan beliau. Katanya:

“Tolong picit leher Abang. Abang rasa nak demam”

MasyaAllah terus saya aplikasikan ilmu yang dipelajari dan tutup mulut mengikut arahan yang diminta (dengan niat dapat mencontohi Akhlak SaidatinaKhadijah yang indah didambakan Rasulullah saw)

Tidak saya katakan:
“Tu lah Abang tak bawa baju tebal, kan dah nak demam” (mengkritik-salah)

“Bilik tu mmg sejuk, tu sebab Abang nak demam” (membebel-bebel -Salah)

Apa yang saya lakukan, hanya ambil tangan dan picit-picitkan bahu/leher suami.

MasyaAllah ilmu #ulangkaji bagi saya, suka saya dapat refresh ilmu dari Puan Guru dan mendapat ilmu baru.

Perasaan saya apabila ikut apa yang Saidatina Khadijah lakukan saya rasa tenang dan bahagia. Allahu Akbar, Allahumasoliala Muhammad

Didoakan kasih sayang kita semua dan pasangan kekal hingga ke Syurga tertinggi. Amin Amin Ya Rabb

Nota: Status ini ditulis pada tahun 2014 sewaktu saya baru belajar ilmu ini.

Alhamdulillah, kini dengan Alquran Allah bantu lagi dan lagi & sangat relevan untuk saya ulangkaji.

Astagfirullahal azim wa atubu ilaih
Allahu Akbar, Allahummasoliala Muhammad

Gambar hiasan: Air & Alquran tersedia menunggu Tuan Suami pulang dari Masjid Solat Subuh sebentar tadi.

Satu untuk makanan fizikal dan satu lagi makanan spiritual tadabbur Alquran bersama-sama. Mudah-mudahan tenteram hatinya ?


“Terima Kasih Allah Atas Pinjaman Berharga Ni.” 4 Hari Bergelar Ayah, Penyanyi Azizul Haqim Kongsi Berita Anak Meninggal Dunia

Kegembiraan bakal menimang cahaya mata akhirnya bertukar duka bila mana si kecil dijemput ilahi selepas empat hari dilahirkan. Betapa perit untuk menerima namun takdir Tuhan tak siapa mampu menduga. Pasti ada hikmah disebaliknya.

Bayi perempuan yang diberi nama Aulia Irdina merupakan anak sulung kepada Azizul Hakim yang juga penyanyi yang lahir dari program 3 Juara.

Berita tersebut dikongsikan oleh Azizul yang merupakan Juara kategori Irama Malaysia bagi program tersebut menerusi laman instagramnya.

Sayang nya Babah ngn Ami dekat adik. Tp Babah ngn Ami redhakan adik. Terima kasih Allah atas pinjaman berharga ini kepada kami berdua, walau cuma 4 hari sahaja. Babah puas dpt mandikan dan kafankan adik.

Adik wangi sangat, senyum je td masa dimandikan dan dikafankan. Sampai jumpa Babah ngn Ami di syurga Allah. Babah sentiasa rindukan adik. I Love U Sayang Aulia Irdina 03.10.2019 – 07.10.2019 ❤

Menurut Azizul, anak sulungnya itu terkena jangkitan kuman selepas dilahirkan khamis yang lalu.

AULIA IRDINA BINTI AZIZZUL HAQIM (3.10.19 – 7.10.19)

Alfatihah buat anak syurga mummy dan babah ni yang cantik ni.. Adik sentiasa hidup dalam hati mummy dan babah
Aulia Irdina Binti Azizzul Haqim nama adik.. Adik lahir sihat, cantik, sempurna sebagai seorang srikandi islam..

Allah uji ami n babah bila dr maklumkan adik ada jangkitan kuman di paru2 beberapa jam selepas adik lahir.. dan adik hebat n kuat sgt bertarung nyawa beberapa hari di nicu.. sampai Takdir Allah berkata adik akan hidup di taman syurgaNya terlebih dahulu..

Sungguh mummy dan babah rindu.. tapi mummy dan babah selalu redha & tak sabar jumpa adik kt syurga nanti.. terima kasih sebab adik ajar mummy dan babah erti kuat, sabar, tabah, redha dan erti sebenar syukur.. syg dan cinta adik selalu..
-mummy & babah-


“Lembah Klang Sudah Mula Nampak Titik Cahaya Di Hujung Terowong…”-Warganet Luah Syukur & Lega Dengan Coretan Dr Hana!

“Sebenarnya dari minggu lepas saya simpan khabar gembira ini. Kami di Lembah Klang sudah mulai nampak titik cahaya dihujung terowong yang gelap. Samar-samar tapi penuh harapan.”

Demikian perkongsian seorang Pakar Anestesiologi di Hospital Kuala Lumpur, Dr Hana Hadzrami, menerusi laman Facebooknya.

Semakin Berkurang Berbanding Dulu

Jelasnya lagi, sejak awal Julai mendapati kemasukan pesakit Covid warga emas mulai menurun. Manakala seminggu yang lalu jumlah kemasukan pesakit warganegara mulai menurun. Majoriti yang datang adalah warga asing.

“Referral dari ED kepada team ICU untuk pesakit Covid kritikal semakin berkurang.

“Kalau dulu, panjang senarai menunggu di papan tulis ICU, dengan kertas bersambung-sambung sebab tak cukup ruang. Sekarang dah nampak sedikit ruang.

“Kalau dulu, mayat berbungkus berselang-seli dengan katil pesakit hidup, dan canvas memenuhi segenap ruang dan laluan di ED. Sekarang dah nampak lantai.

“InsyaAllah vaccine works!”

Bagaimana pun katanya, jumlah pesakit kategori ringan mungkin masih ramai tetapi mereka cuma perlukan pemantauan dan rawatan di wad sahaja.

“Masih ada referral pesakit Covid kritikal ke ICU dari kalangan warganegara namun terdiri dari mereka yang tolak vaksinasi. Apa nak buat.

“Ada juga pesakit Covid kritikal dari kalangan yang divaksinkan namun mereka sembuh sangat cepat berbanding yang tak divaksinkan langsung.

“Empat pesakit kami yang dah divaksinkan perlu bantuan pernafasan hanya 3-4 hari berbanding 2-3 minggu pesakit lain yang tak sempat menerima vaksin. Mereka pulih dengan X-ray dada yang bersih. Berbanding dengan majoriti yang rabak paru-parunya. Belum masuk yang dah meninggal,”ujarnya.

Bagaimana pun katanya, jumlah pesakit di ICU  masih ramai kesan kemasukan pesakit sebulan yang lepas. Bahkan jumlah mereka yang meninggal sebelum mendapat rawatan di hospiral juga masih ramai.

“Kita belum lagi menang. Tak sabar nak jadi macam Sarawak. Di sana pesakit Covid kritikal di ICU hanya 3 orang. Sejajar dengan kelajuan dan keluasan kadar vaksinasi mereka.
Kita berusaha dan bertawakkal. InsyaAllah vaccine works!,” ujarnya.

Meninjau di ruangan komen, rata-rata warganet meluahkan rasa syukur dan berharap agar negara  segera pulih daripada wabak ini. Bahkan tidak kurang juga yang berkongsi pengalaman menjadi pesakit Covid-19 dan bersyukur cepat pulih memandangkan telah menerima vaksin sebelum itu.

“Alhamdulillah saya stage4 dan sudah vaksin 2dos Astrazeneca. Syukur saya discaj dgn paru paru bersih dan tiada komplikasi. Saya kena wad seminggu cukup hingga habis tempoh sebab saya obesiti dan darah tinggi, doktor pastikan saya betul2 sihat dan tamat kuarantin. Terima kasih doktor dan jururawat 6c, hospital selayang” -Hidayah Mustapha

“Demi malaysia ku.. mudah mudahan.. sbgai rakyat sy juga berusaha mnjaga sop sebaik mungkin… alhamdullilah 2nd dose yesterday… hopefully sihat dan dijauhi dr wabak…tinggal utk vaccine ank2 yg berumur 12 tahun keats shj”-Suhaila Shahid

“Alhamdulillah di sebalik kedukaan ada sedikit berita kegembiraan buat kami di lembah klang…terima kasih buat semua frontliner yg bertungkus lumus…yg pasti kita belum menang jgn terlalu leka ..tp yakin kita akan menang inshaAllah.”-Wahidah Abu Talil

“Alhamdulillah. Semoga jumlah kes semakin menurun. Harap ramai yg dh sedar kepentingan vaksin dan mematuhi SOP. Terima kasih kpd para frontliners. Moga anda terus kuat mental n fizikal.” Aamiin-Anaz Zaman

“Syukur alhamdulillah. Rasa nak nangis baca ni doktor. Sebak🥺. Kat lembah klang ni dh mcm ketakutan nak ke mana2. Semoga cepatlah proses vaksin. Semoga dengan usaha ini Allah lindungi kita dan memberi kesembuhan terbaik. Semoga frontliners dilindungi dan diberikan kesihatan yg baik. Hanya Allah dpt mmbalas jasa kalian.”-Sarah Roslan

Nak tahu, KELUARGA ada hadiah wang tunai RM500 nak beri kepada anak-anak anda! Caranya mudah sahaja, anda perlu kongsikan perasaan rasa bangga menjadi anak Malaysia.


Adik Beradik Elak Dengki Dan Bergaduh. Prof Dr Muhaya  Kongsi 8 Didikan Positif Yang Ibu Bapa Kena Alert.

Perkongsian Datuk Prof Dr Muhaya mengenai cara didikan Islam dalam diri anak-anak supaya kasih sayang terjalin utuh antara adik beradik ini harus dijadikan panduan bersama.

Namun sebelum itu,ibu bapa perlu memberikan pendidikan akidah bagi anak didahulukan dengan mengenalkan Allah swt dan menanamkan kecintaan terhadapNya.

Apabila anak-anak telah jelas mengenai akidah, mudah untuk ibu bapa menyuruh anak solat dan sebagainya. Ia sekali gus menjadi cerminan sebagai ikatan kasih sayang dikalangan adik beradik.

Ikuti 8 cara bagaimana untuk mendidik anak supaya mempunyai kasih sayang antara adik beradik.

1.Elak pergaduhan

Apabila wujud pergaduhan antara adik beradik, tanya kepada anak, adakah ia bagus atau tidak. Ambil gambar semasa bergaduh atau rekod suara jeritannya. Rekodkan. Manakala rekodkan semasa anak dalam keadaan gembira. Bandingkan dan tanya kepada anak-anak, adakah ia sikap yang baik? Berikan penjelasan yang mudah untuk anak-anak fahami bahawa pergaduhan tidak memberikan sebarang kebaikkan dalam kehidupan.

2.Beri pujian

Jika anak-anak memperlihatkan perilaku yang baik, berikan pujian. “Baiknya anak mama.” Tujuan cara ini supaya ia menjadi budaya iaitu berbuat baik akan diberi pujian. Namun jika sebaliknya jangan jadikan ia isu besar. Anak-anak sengaja buat-buat nakal dan bergaduh kerana inginkan perhatian daripada ibu bapa.

3.Minta maaf

“Ajar anak untuk mengucap perkataan ‘minta maaf’ tetapi paksa mereka. Dalam hal ini, ibu bapa harus menjadi contoh. “Mama minta maaf. Tadi mama jerit dan garang!”. Apabila anak melihat ibu bapa berbuat demikian, anak-anak akan mengikutinya.

Hakikatnya pada usia bawah enam atau tujuh 7 tahun anak-anak akan menyerap apa yang dilihat dan didengar. Jadi ia akan jadi habit dalam diri anak.

4.Kongsi makanan

Mendidik anak mengenai perkongsian makanan melibakan perasaan. Ibu bapa akan menjadi contoh bukannya memberi contoh. Apabila ada makanan, ibu bapa akan berkongsi dengan anak. “Rasa happy tak bila mama kongsi makanan dengan kakak? Bila kakak kongsi dengan adik, mesti adik happy kan”. Fokus tentang emosi iaitu kegembiraan apabila mendapat kebaikkan. Pendekatan ini akan mendidik anak tentang kebaikkan iaitu jika ada orang berbuat kebaikkan, tentu ada orang akan buat baik kepada kita. Fokus kepada kebaikkan, jangan marah kepadanya.

5.Bagi pilihan

Pergaduhan ekoran berebut barang permainan adalah perkara biasa. Namun selain marah kita boleh memberitahu kepada anak seperti, “Ok takpe adik nak main dulu, lepas puas main boleh kongsi dengan kakak ye.” Cara ini ibu bapa memberi pilihan kepada anak bukannya menunjukkan perbahanan atau pertelingkahan.

Penting setiap ibu bapa mengunakan pendekatan kelembutan semasa membesarkan anak.

Begitu juga jika keluar ke pasaraya membeli makanan, misalnya, “ adik nak beli tak untuk kakak.” Cara ini secara tidak langsung memupuk sikap suka memberi dalam dirinya.

6.Aktiviti mengaji

Biarpun waktu mengaji tetap boleh mengikat kasih sayang adik beradik. Waktu mengaji ini dilakukan bersama-sama, ibu bapa boleh sediakan jurnal iaitu berapa banyak helaian yang sudah dibaca atau buat peraduan berkaitan aktiviti mengaji.

7.Sembahyang jemaah

Cara ibadah pula ialah melakukan sembahyang secara berjemaah dan jadikan ia sebagai habit iaitu apabila azan,katakan kepada anak, Allah memanggil kita, untuk mengucapkan terima kasih kita kena solat. Cara ini mudah untuk anak-anak faham. Kemudian setelah solat berjemaah, peluk antara satu sama lain.

8.Alam sekeliling

Bagi persekitaran pula, lakukan aktiviti harian seperti, “wow cantikknya langit, siapa buat? Allah! Siapa buat adik, Allah!, Siapa buat mata? Allah! Ibu bapa boleh kuatkan akidah anak-anak dengan alam sekeliling.

Kesimpulannya, untuk mendidik anak-anak mempunyai kasih sayang antara adik beradik, ibu bapa haruslah menjadi seorang yang penyayang. Dengan ini mudah untuk kita sayang kepada anak. Justeru, anak yang disayangi akan belajar menyayangi anak yang dikongsi, belajar untuk berkongsi.

Kredit: Prof Dr Muhaya


Wanita Ni Tunjukkan Step Untuk Mudahkan Waris Delete Akaun FB Andai Pemiliknya Meninggal Dunia!

Lazimnya, andai ada ahli keluarga yang telah meninggal dunia, kita sebagai warisnya yang tinggal terasa bertanggungjawab untuk menutup akaun fb milik arwah agar tidak berlaku sebarang kekeliruan atau disalah gunakan oleh orang yang tidak bertanggungjawab.

Pun begitu, hasrat ini mungkin tidak dapat dilakukan kerana kita tidak tahu cara yang betul kerana tidak mengetahui email dan kata laluannya. Proses untuk menutup akaun fb milik arwah akan menjadi sukar dan mungkin tidak dapat dilakukan.

Sedar dengan hal itu, maka sewajarnya kita persiapkan dan mempermudahkan waris kita untuk delete akaun kita suatu hari nanti, andai kita dijemput ke negeri abadi.

Caranya bagaimana?

Ya, ikuti perkongsian daripada Nur Aliah Mohd Nor ini dan semoga ianya memberi manfaat dan info berguna untuk kita sekeluarga.

Ni Cara Untuk Delete Akaun Facebook Kita Jika Kita Meninggal Dunia

Pasti ramai lagi yang tak tahu dekat facebook kita ada 1 fungsi button ni yang dinamakan sebagai ‘Legacy Contact’.

Legacy contact ni bahasa mudahnya kita lantik seorang waris kita untuk handle akaun facebook kita dan orang itu boleh tolong delete akaun facebook tersebut.

Sebenarnya banyak lagi kelebihan dalam Legacy Contact ni. Nanti korang boleh baca di bahagian komen ye. Sekarang Lia cuma nak kongsikan dulu step untuk sampai ke bahagian Legacy Contact ini.

Cuma pesan Lia kalau boleh password facebook kita biar keluarga kita tahu juga ya. Kalau berlaku apa-apa yang tak diingini mereka boleh LogIn facebook kita.

Boleh tengok step dekat gambar di bawah ini ye..

Langkah 1

Langkah 2

Langkah 3

Langkah 4


Wajah Kusam Akan Jadi Berseri Kalau Ibu Rajin Pakai Masker Homemade Ni!

Penjagaan kulit wajah yang berterusan akan dapat memastikan wajah tiada masalah kulit dan nampak berseri.

Oleh itu, andai mahu mencuba petua yang telah lama diamalkan oleh masyarakat India ini, bolehlah dicuba.

Petua ini dikongsikan oleh Fatin dan dia telah pun amalkan sejak bertahun lamanya. Dan kini terbukti masker Homemade ini serasi dengan kulit wajahnya dan nampak hasilnya.

Untuk itu, dikongsikan cara penyediaan masker terbut untuk makluman bersama.

FLAWLESS KAN KULIT TANPA SKINCARE

BAHAN-BAHAN

1 1/2 sudu kunyit serbuk
1 sudu yogurt ( Perisa Asli )
1 sudu madu

Cara Buat :

1 – Sediakan bekas plastik yang korang dah tak sayang sebab nnt kunyit tu akan lekat warnanya.
2 – Masukkan satu persatu bahan tadi menggunakan SUDU PLASTIK . ( Sudu besi boleh hilangkan khasiat madu )
3 – Tak pun pakai je sudu yogurt tu .
4 – Gaulkan sampai sebati semua .
5 – Pastikan dia pekat dan tak menitik .

6 – Ratakan di muka guna belakang sudu .
Jimat tayah beli berus.
7 – Biar dalam 30 minit sehingga kering
8 – Basuh muka guna air suam & pencuci muka korang dan scrub muka terus ( amat digalakkan )

Tip :  Sediakan towel muka yg korang dah tak sayang sebab nnt kena kesan kunyit

KELEBIHAN :
Kulit jadi cerah dan flawless
Glowing kan kulit
Sembuhkan jerawat
Kurangkan pigmentasi
Anti Aging (penuaan)
Kurangkan infection
Kulit rasa lembab je
Pulihkan dari surnbun ( terbakaq)
Kurangkan gelap bawah mata

Fatin dah amalkan setahun ++, seminggu 2 kali . Paling malas seminggu sekali .

SOALAN FAMOUS
” Tak jadi kuning ke muka tu nanti ? ”
YES, Muka kita akan jadi sedikit kekuningan . Tapi selepas beberapa jam saja . Sebabtu fatin galakkan scrub muka selepas tu . ” Berapa lama nak nampak kesan ? ”

Hmmm .. Tah la . Fatin tak kira pulak berapa lama . Tapi yang pasti selalu lah buat . Tiba2 orang dah tegur . EHFLAWLESS NYA KULIT !

Sebenarnya , petua ni dapat masa fatin sembang dengan satu UNTIE CLEANER (India) masa belajar dulu. Walaupun kulit dia gelap , tapi glowing gila kulit dia ! Sebijik jerawat pun tarak . So dia bagi petua ni .

Dia kata orang india memang dok amal benda ni . Lagi2 time dorang nak kawin . Dorang akan kerap buat untuk naikkan seri pengantin . So kita ni cuba lah sebab nak nampak seri pengantin tu setiap hari .

Fatin lebih suka amalkan petua lama berbanding guna skincare yang kita taktau isi dia apa .

Sumber : Fatin Amierah Zabri


“Cita-cita Nak Kutip Parcel Bini & Keringkan Baju Dalam Dryer.” Reaksi Spontan Suami Perli Ain Edruce Raih Perhatian. Lucu!

Walaupun sebelum ini Amirul dilihat sebagai seorang yang malu-malu tetapi jangan tak tahu, dia pun rupa-rupanya sama kelakarnya seperti Ain Edruce.

Terbaru, dalam perkongsian di laman instagram, Ain Edruse memuat naik video kononnya sedang menemu ramah suaminya itu.

Di dalam temu ramah itu, Ain Edruce bertanyakan sama ada benar tekaan warganet yang  suaminya sebelum ini pernah bercita-cita untuk menjadi pereka fesyen.

Tetapi Amirul menyangkal dakwaan itu dan sebaliknya memberikan jawapan yang membuatkan ramai terhibur.

Amirul memberitahu dia mempunyai tiga cita-cita iaitu mahu menjadi pembuang sampah di depan rumah, mengutip setiap parcel yang dibeli oleh isterinya dan mengeringkan baju di dalam dryer yang mana Ain sering terlupa berbuat demikian.

Ain Edruce yang mendengar jawapan Amirul itu hanya tersenyum  kerana sedar Amirul sebenarnya sedang memerlinya.

Melihat reaksi ramai, rata-rata  mengakui tidak menyangka reaksi spontan dari Amirul yang cukup menghiburkan itu.

Ain Edruce dan Amirul berkahwin pada Disember 2019 dan kini Ain Edruce sedang sarat mengandung anak pertama mereka.

Dah bagi hint banyak kali


Bila Mak-mak Sedia Nak Berjogging & Nak Terus Kekal Steady, Begini Tip Kena Tahu Untuk Beginner!

Kalau ikutkan semua orang inginkan memiliki berat badan ideal dan sihat. Tapi tak semua mampu mendapatkan seperti yang diimpikan jika tidak melakukan sesuatu. Contohnya perlulah mengawal pengambilan makanan dan menjalani gaya hidup yang sihat dan aktif dengan cara bersenam.

Jogging adalah antara aktiviti senaman yang boleh dijadikan pilihan utama untuk anda memulakan langkah untuk memastikan misi memiliki berat badan ideal berhasil.

Pun sebelum sebelum usaha untuk berjogging menjadi ‘hangat-hangat tahi ayam’ ketahui juga tip yang boleh dipraktikkan khas untuk beginner sepertimana yang dikongsikan oleh saudara Amer Azlan ini.

TIPS JOGGING UNTUK BEGINNER / AMATEUR

Aku ni bukan la ahli sukan atau kaki marathon yang gemarkan acara larian. Sama seperti yang lain, kadang-kadang datang rasa malas nak bersenam, apatah lagi jogging. Tapi, once dah dapat rentak, bukan saja kita akan terbiasa dengan rutin baharu tu, tapi juga akan rasa seperti tak kena (like something’s missinglah) jika lama tak berlari, even sehari.

Tapi nak dapat rentak tu, bukan ler senang. Macam-macam alasan yang kau sendiri akan create untuk avoid diri sendiri dari berlari.

So, macam mana nak dapat rentak tu?

Pertama,

Stop manja kan diri dengan bagi pelbagai alasan. It is time to start the action. Cakap memang senang, tapi pointless without action. Kasi buat lah amacam? Cabar diri sendiri bro/sis

Tapi, nak cabar diri sendiri, jangan kejam sangat. Slow-slow dulu. Ingat, kita ni nak dapatkan rentak, maka action (tindakan) tu yang penting.

Jika rasa ada halangan, cari lah jalan untuk atasi halangan tu. Nak seribu daya, tak nak seribu dalih.

Cari masa walaupun sibuk. Sehari kita ada 24 jam. Kalau weekdays after work tak boleh sebab nak ambik anak sekolah atau ada komitmen lain, buat lah time weekends, Sabtu dan Ahad. Time awal pagi lepas subuh tu, spend masa kat jogging track at least sejam. At least kau dapat buat dua kali seminggu.

Pada yang tak ada komitmen anak lepas kerja, mungkin boleh consider spend masa antara setengah jam – sejam untuk jogging, lepas habis waktu kerja (5pm). Lagipun jalan jem jugak waktu peak hours tu kan orang balik kerja. Tak perlu buat hari-hari, nanti kau sendiri akan jadi stress. Buat la at least 3 kali seminggu – Isnin, Rabu, Jumaat contohnya. Ikut kesesuaian masing-masing. Atau paling tidak pun buat la seminggu sekali, for beningging.

Kedua,

Siapkan running gears (cari kasut, baju dan seluar yang sesuai kalau belum ada), set time, dan tempat untuk jogging – tak kisahlah jogging track kat office ke, taman awam ke atau stadium.

Pemilihan running gears bagi aku sangat penting. Kalau boleh, cari lah material yang sesuai untuk berlari. Kalau kau pakai cotton t-shirt contohnya, kau akan cepat penat sebab baju tu akan jadi berat dek terpaksa menanggung peluhan kau yang mencurah-curah tu sebab cotton materialnya yang berat dan tak serap peluh. Sama juga pemilihan seluar dan kasut, kalau boleh cari yang ringan supaya mudah untuk kau berlari dan tak cepat penat.

Ketiga,

Dah set time and place, pastikan diri kita secara fizikalnya, berada di tempat itu. Kita boleh plan, tapi belum tentu boleh buat. Once kita dah berada di jogging track tu, give yourself credit sebab berjaya mulakan tindakan yang pertama! (walaupun belum start lari lagi hehe)

Keempat,

Jangan terus lari. Start dengan warming up dulu. Buatlah basic stretching, yang boleh regangkan otot-otot tangan, bahu, pinggul, dan kaki. Buat warming up pun boleh berpeluh tau. Ini boleh membantu mendatangkan mood untuk berlari sebab otot-otot kau dah mula rasa ringan. Kalau tak buat stretching, kaki kau akan mudah cramp & injured, dan ini akan merosakkan mood berlari, dan menggagalkan plan kita untuk dapat rentak berlari.

Kelima,

Dah stretching, boleh mula berlari. tapi rileks dulu, tak perlu terus lari laju. Start with slow pace dulu, macam lari-lari anak waktu buat sai’e antara bukit safa dan marwah tu. Kalau kau main treadmill pun, kau takkan start dengan speed 8-9. Gila ke. So start slow dulu untuk amik mood.

Keenam,

Waktu ni badan kau dah start rasa panas dan berpeluh, which is good. Waktu ni juga penting untuk fokus pada larian, dan elakkan dari dibebani dengan pelbagai gangguan minda, sebab benda ni boleh memperlahankan kelajuan kau, membuatkan kau selalu cepat rasa give up, cepat rasa penat dan akhirnya banyak berhenti.

Waktu berlari ni, banyak benda yang akan distract minda kita. Sebagai contoh, kau tengok trek larian tu jenis yang straight tak berbukit. Kalau waktu berlari tu kau pandang straight ke depan, memang kau akan terfikir “mak oi jauh gilaaaa nak lari” yang mana fikiran macam tu akan membuatkan kau psycho untuk berlari dan akhirnya kau akan cepat penat. Sama juga kalau tengah mendaki bukit. Kalau kau pandang straight ke depan berlari sambil tengok jalan berbukit tu, memang kau akan psycho dan stress dengan diri sendiri. Jadi untuk atasi masalah ni, waktu berlari tu, seeloknya rendahkan sikit pandangan kau ke bawah (macam lower your gaze bila nampak perempuan pakai seksi gitu lar kononnya) supaya kau dapat kekal fokus dan enjoy dengan larian.

Untuk kekal berlari tanpa kerap berjalan atau berhenti, kita perlu kekalkan motivasi dalaman. Waktu berlari tu, fikirkan perkara yang boleh memberikan kita motivasi, yang boleh push diri kita untuk tidak cepat stop, supaya dapat terus melangkah ke hadapan.

Think of anything yang boleh push you further. Sebagai contoh, fikirkan musuh utama kita iaitu KALORI badan, yang baru saja kau tambah semalam atau tengahari tadi waktu lunch. Amboi, sedapnya kau belasah kari kepala ikan lah, sanggar cheese lah, teh tarik cincau manis nak mampus lah, chicken chop lah. Dah makan baru menyesal kan? HAA inilah waktu nya kau membalas dendam dengan membakar kalori-kalori tersebut yang telah membuatkan perut kau boroi dan buncit kehadapan hingga membuatkan berat badan kau meningkat sampai overweight hingga diejek budak gemok budak gemok! So, time ko lari tu, ko sumpah-sumpah lah kalori tu – die die! burn burn! mampus la kau kalori! Padan muka kau hahaha! Waktu ni kau imagine la kalori tu meraung-raung minta jangan dibakar. Makin meraung, makin galak kau berlari dan tanpa kau sedar, pace kau cecah 4 min/km! hahaha power x power

Contoh lain, waktu berlari tu, fikirkan yang kau mahukan kesihatan tubuh badan yang baik, dan kekal fit, boleh pakai apa saja pakaian yang kau idamkan. Bukan nak showoff, tapi untuk diri sendiri. Apabila kau sihat dan fit, kau akan dapat semula keyakinan diri sendiri (self-confidence) yang dah lama hilang. Keyakinan itu amat kau perlukan dan akan gunakan untuk improvekan diri kau dalam pekerjaan yang kau lakukan, serta hubungan dengan keluarga dan masyarakat.

Kalau kau berlari sendirian, lari la sambil dengar lagu dalam phone. Beli wireless earphone dan pasang lagu yang sesuai untuk workout. Banyak je pilihan dalam Spotify atau Apple Music tu. Steps larian kau tu, ikut lah rentak setiap lagu yang dimainkan tu. Lagu-lagu workout ni mostly rentaknya laju, which is sangat membantu dalam mempercepatkan larian dan memotivasikan diri kau untuk push forward. Jangan pasang lagu rentak yang slow – lagu mendayu-dayu putus cinta jangan tinggalkan daku. Ianya akan mudah mempengaruhi kau untuk cepat rasa penat dan malas berlari.

Kalau berlari dengan kawan, jangan terikut-ikut rentak dia. Kelak, kau sendiri yang stress. Kekal pada kemampuan diri sendiri. Kalau mampu, lari. Kalau penat, stop dulu & give yourself some time. Biar dia jalan dulu.

Waktu tgh jogging tu, try avoid dari kerap berjalan. Setkan dalam fikiran bahawa berjalan tu adalah pilihan terakhir kau. Selagi kau masih boleh lari, lari. Kalau kau rasa dah lari laju dan mula penat, try slow kan speed. Kalau masih rasa penat, slow kan lagi speed sampai lah ke level berlari-lari anak macam buat sai’e bukit safa-marwah tu. Itu kira speed paling slow, sebelum kau berhenti lari, which is totally fine. Asalkan kau lari sebab kita nakkan “gegaran” tu supaya kalori-kalori dan lelemak jahat tu boleh terbakar dengan cepat. Berjalan tu ok juga cumanya tak banyak (dan tak cepat) lah kalori tu terbakar.

Apapun, pastikan kau ikut kemampuan diri sendiri dan jangan paksa. Itu yang lebih penting. Kalau tak mampu lari sangat, atau hanya mampu berjalan saja, tidak ada masalah, dan tidak perlu malu. Sekurang-kurangnya, kau buat. Betul tak?

Selamat membakar kalori & share untuk manfaat semua


9 Gejala Ini Akibatkan Kemurungan Teruk. Warganet Serbu Link Uji Stres!

Semua orang inginkan hidup dalam suasana bahagia dan gembira. Namun, kadang kala, ‘ombak’ tetap ada menganggu hidup hingga mengakibatkan hidup jadi suram. Malah jika tidak dikawal boleh memberikan aura negatif kepada keluarga.

Pernah tak berasa takut tanpa sebab yang munasabah, mudah tersentuh, tidak bersemangat dengan apa jua yang dilakukan, tidak dapat menahan sabar dan sukar untuk relaks. Jika jawapannya KERAPKALI atau SANGAT KERAP, anda dalam bahaya! Ini adalah antara ciri-ciri anda sedang alami kemurungan dan stress tanpa ada sedar.

Lazimnya emosi sebegini berlaku di tempat kerja, penat menguruskan anak-anak dan rumahtangga. Ada juga yang terpaksa berjauhan dengan suami atas faktor kerja dan terdapat pelbagai lagi yang boleh menjadi pencetus kepada kemurungan dan stress.

Bila seseorang kerap mengalami stress, sistem dan ketahanan badan akan merosot yang boleh mengundang pelbagai penyakit sehingga ke tahap serangan jantung.

Hal ini turut dinyatakan melalui Public Health menerusi carta yang dipaparkan di facebook berkenaan bertajuk ‘Kesan Kesihatan Akibat Kesunyian’.

Ekoran ini, ramai warganet telah ‘serbu’ link uji test stres untuk mengetahui tahap kemurungan. rata-rata netizen berkongsi cerita mengenai uji tahap stres dan depresi secara online. Pelbagai pandangan yang dikongsi tentang pengurusan emosi.
Kepada yang ingin melakukan uji tahap stres boleh ke laman yang diiktiraf antaranya:

LINK UJI TEST

Ketahui gejala yang menunjukkan anda alami KEMURUNGAN. Lakukan ujian saringan DASS dan dapatkan bantuan segera.

Atau gunakan enjin carian ‘Google’ dan taipkan ‘Ujian Saringan DASS’.

Caranya mudah, anda hanya perlu menjawab beberapa soalan yang diajukan seperti di bawah ini. Soalann-soalan itu akan memberikan jawapan sama ada anda stres atau tidak ikut tahap.

Contoh soalan yang anda kena jawab:

*PENTING- Ujian saringan BUKAN diagnosis. Dapatkan pemeriksaan di fasiliti kesihatan berhampiran.

9 Gejala Menunjukkan Anda Alami Kemurungan

Rujuk 9 gambar ini untuk kenal pasti kemurungan anda. Mungkin ia salah satu pencetus kepada kemurungan kita. Nampak biasa tetapi jika dibiarkan boleh mudarat diri.

TEKANAN EMOSI BOLEH MENYEBABKAN SERANGAN SAKIT JANTUNG DI KALANGAN WANITA

Malah melalui perkongsian oleh Dr Zubaidi Hj Ahmad juga turut menjelaskan perkara yang sama. Bahawa pentingnya mengelak diri mengalami tekanan emosi supaya dapat mengelak mengalami masalah kesihatan.

Wanita lebih mudah mengalami tekanan emosi, berbanding lelaki. Ini kerana mereka banyak menggunakan perasaan ketika menghadapi suatu bencana, musibah atau kemalangan.

Jika mereka tidak dapat mengawal perasaan, sudah tentu ia memberikan kesan buruk kepada kesihatan terutamanya kepada kesihatan jantung.

Dalam kajian psikologi mendapati wanita separuh umur sehingga lanjut usia yang mengalami rasa kesedihan, rasa kesunyian dan rasa tidak bahagia (misalnya akibat kematian suami) dan tidak mendapat sokongan dari anak-anak akan mengalami risiko untuk mendapat serangan sakit jantung 65% lebih tinggi dari wanita sebaya yang tidak mengalami masalah yang sama.

Selain itu pengalaman buruk atau menakutkan yang pernah dialami dan masih bermain di fikiran, untuk sekian lama dan tidak diselesaikan, juga menyebabkan tekanan perasaan yang berpanjangan. Keadaan ini juga menyebabkan risiko untuk mendapat serangan sakit jantung.

Malah wanita seusia begini yang mengalami masalah kewangan juga mempunyai risiko yang lebih tinggi untuk mendapat serangan sakit jantung.
Semakin berusia seorang wanita (dan lelaki), semakin mudah mereka mengalami masalah tekanan perasaan (stress) dan tekanan perasaan ini menyebabkan mereka berisiko untuk mendapat serangan sakit jantung.
Ini kerana semakin kita berusia, semakin banyak keradangan dalam tubuh kita. Ini akan merangsangkan pembentukan plak dalam saluran darah dan akhirnya menyebabkan serangan sakit jantung.

Cuba bayangkan jika seorang wanita (juga lelaki) yang sudah berusia, yang merupakan pesakit diabetes atau tekanan darah tinggi atau mempunyai tahap kolestrol yang tinggi, pasti lebih mudah mendapat serangan sakit jantung jika mereka tidak menguruskan tekanan ini dengan baik.

Bagi anak-anak yang masih mempunyai ibu atau bapa, berilah sokongan pada mereka, sama ada kewangan atau sokongan emosi.

Oleh kerana itu, saya menasihatkan diri saya sendiri untuk menjaga kesihatan fikiran dan emosi, disamping menjaga kesihatan fizikal apabila usia semakin meningkat.


Cara Hargai & Bahagiakan Isteri, Suruh Jer Gantung Kuali. Tapi Jangan Tanya Nak Makan Apa. Lelaki Ni Kongsikan Sebabnya!

Dalam melayari alam rumah tangga ada pelbagai cabaran dan dugaan. Baik dengan orang sekeliling mahupun diri kita sendiri. Sebab itu setiap pasangan kena saling menghargai dan bertolak ansur jika mahu rumah tangga aman bahagia.

Dalam masa yang sama, hargai pasangan anda. Tak kira bagaimana cara bukan hanya dengan wang ringgit atau hadiah yang mahal-mahal. Yang penting mereka tahu.

Kawan aku Mohd Farid muat naik status cara nak gembirakan isteri dengan ajak keluar makan je katanya.

Mudah je nak hargai dan bahagiakan isteri katanya. “Suruh mereka gantung kuali dan tanya nak makan apa.”

Si Farid ni tak tahu ke, teknik tu bakal makan diri? Nak suruh isteri gantung kuali tu dah betul. But it’s a big no to ask them what to eat. That is a big mistake!

“Sayang nak makan apa?”

“Apa-apa je lah bang.”

“Masakan Thai ya.”

“Bosan dah makanan Thai.”

“Western nak?”

“Tak nak la western. Kan minggu lepas baru makan.”

“Kita makan pizza nak?”

“Tak elok untuk kesihatan makan fast food ni bang.”

“Kalau gitu, kita makan masakan Itali lah.”

“Mahal la bang. Lagi pun jauh restoran tu. Jem lagi. Susah parking lagi. Nanti anak meragam.”

“Okey. Kalau gitu sayang yang tetapkan. Sayang nak makan apa?”

“Apa-apa la bang.”

Ha nampak? Nampak? Nampak tak keanehan orang perempuan?

Jangan la cari bala tanya mereka nak makan apa. Kau bawa terus la kat kedai mana-mana Farid oi!

Kau bukan tak tahu, mereka ni bukan makhluk dari bumi. Kalau dia diam pun bikin kita gundah gulana dan risau.

Kalau kita tanya apa masalah, bila mereka jawab “Tiada apa-apa masalah pun” itu ada 1001 maksud. Paling senang minta maaf je walau kau tak tahu apa salah kau.

Bila mereka buka mulut, argue itu ini, buat-buat pengsan adalah jalan terbaik.

Jadi, jangan ajar bukan-bukan kat adik-adik kita yang baru kahwin tu.

Soalan “Sayang nak makan apa?” boleh membuatkan kaum kita kemurungan tahu tak?

#MFS

– Wanita bukan makhluk bumi –


“Nama Simple Penuh Makna.” Selamat Datang Sumayyah, Syamsul Yusof Menangis Kesyukuran Timang Anak Kedua.

Pasangan suami isteri, Syamsul Yusof dan Puteri Sarah menimang cahaya mata kedua semalam.

Berita tersebut dikongsikan oleh Pengarah Filem Munafik 2 menerusi akaun instagramnya.

Bayi perempuan yang diberi nama Sumayyah itu dilahirkan petang semalam pada pukul 3.30 petang.

Rata-rata peminat dan pengikut pasangan ini mengucapkan tahniah atas kelahiran anak kedua mereka.


“Stor Berdekatan Tangki Najis Inilah Tempat Tidur Kami.” Walau Kekurangan Tetap Jaga Kebersihan, Cara Ibu Ini Dapat Pujian Netizen!

Berat mata memandang, berat lagi bahu yang memikul. Kesempitan hidup memaksa empat beranak ini terpaksa berteduh di dalam sebuah stor deretan kedai di depan bangunan Koperasi Guru Agama Kelantan Berhad di Jalan Long Yunus.

Lebih menyedihkan, bilik stor tersebut terletak berhampiran tangki najis yang menjadi “taman permainan” anak-anak Najwa Lipayang, 31, yang berusia antara dua hingga 10 tahun. Turut tinggal bersama mereka adalah ibu Najwa, Ruzana Amat, 53.

Najwa yang berasal dari Thailand dan berkahwin dengan lelaki tempatan dikurniakan empat cahaya mata, Nur Airis Natasha Mohd Khalis, 10, Muhamad Hafiz Danial, 6, Muhamad Hazim, 4 dan Nur Aina Syuhada, 2, kesemuanya memiliki sijil kelahiran Malaysia.

Bagaimana pun, selepas bercerai, Najwa hilang tempat bergantung. kehidupan yang serba daif itu memaksa Nur Airis Natasha dan Muhamad Hafiz Danial berjalan kaki sejauh dua kilometer untuk ke Sekolah Sultan Ismail 2 selain kadang kala dihantar oleh nenek mereka.

Najwa berkata, stor yang menjadi tempat tinggal mereka itu ditumpangkan tanpa bayaran, namun malangnya perlu dikosongkan pada penghujung bulan ini.

“Stor inilah tempat kami tidur, walaupun tidak ada bilik, tiada tandas, tapi kami masih boleh berteduh dan berehat di sini.

“Kalau mandi kami mandi di luar sebab di sini tidak ada bilik air dan tandas kami tumpang milik bangunan kedai, tetapi selepas ini tidak tahu apa nasib kami kerana sudah tiada tempat tinggal,” katanya.

Menurutnya, dia ada mencari rumah sewa, namun perlu memikirkan kemampuan untuk menjelaskan bayaran bulanannya kerana hanya bekerja sebagai pembantu gerai.

“Pendapatan saya hanya RM20 hingga RM25 sehari bergantung kepada keuntungan jualan dan duit itulah yang digunakan untuk membeli lauk pauk dan makanan kepada anak-anak.

“Kadang-kadang kalau tidak ada duit sangat, saya bagi anak-anak sajalah makan nasi bersama lauk, saya pula makan nasi dengan kuah sahaja pun tidak apa-apa,” katanya.

Bagi yang ingin menghulurkan bantuan boleh disalurkan ke akaun Nur Airis Natasha Mohd Khalis BSN 03011-41-00008747-3 atau menghubungi Najwa di talian 016-2552846.

Biarpun tinggal di tempat sedemikian, namun Najwa sangat menitik beratkan aspek kebersihan,Malah, baju-baju yang didermakan orang ramai kepada Nawja serta anak-anak berada dalam keadaan tersusun rapi.

Biarpun di dalam bilik tersebut hanya ada sekeping tilam nipis, bantal, kipas kecil dan periuk nasi elektrik berserta sebuah meja buruk terletak kemas di bahagian masing-masing. Namun cukup kemas dan teratur.

Menurut Najwa, dia sangat menghargai pemberi orang ramai dan menjaga baju itu dengan rapi selain meletakkan plastik di luar bagi mengelak habuk atau terkena kotoran.

“Saya pula suka mengemas dan diri sendiri pun selalu berhias, tetapi kerana melihat kepada pemakaian saya yang kemas ini menyebabkan kadang-kala orang salah erti dan tidak percaya saya orang susah.

“Sebenarnya ini semua baju derma dan walaupun kami dalam keadaan serba kekurangan, saya kena jaga kebersihan kerana bimbang anak terkena penyakit, takut nanti sudahlah susah, sakit pula,” katanya.

4 beranak tinggal dalam stor dekat tangki najis Laporan : MOJO Sinar Harian Kelantan ADILA SHARINNI WAHID

Sumber: Sinar Harian


“Mata Bengkak, Mulut Mengelupas & Melepuh Buat Mama Menggigil Tengok” Ibu Ini Kongsi Kisah Anak Umur 5 Bulan Derita Jangkitan Kuman Bahaya

Berat mata memandang, berat lagi bahu yang memikul. Pilunya hati seorang ibu apabila melihat anak sendiri menderita sakit. Lebih memilukan kesakitan itu berpunca daripada orang lain. hati penulis tyurut sayu melihat betapa si kecil ini menahan kesakitan.

Demikian kisah seorang bayi perempuan yang berusia lima bulan, yang mengalami jangkitan kulit dikenali sebagai Impetigo, yang disebabkan oleh bakteria Streptococcus atau Staphylococcus.

Gejala penyakit ini biasanya terjadi kepada kanak-kanak dan bayi. Apabila diserang bakteria ini (Staphylococcus aureus), pesakit akan mengalami scalded skin syndrome iaitu infeksi kulit yang serius sehingga menyebabkan bengkak dan kulit mengelupas serta melepuh.

Kisah ini dikongsikan sendiri ibu bayi tersebut yang dikenali sebagai Munie Suraya mengenai jangkitan kulit yang menimpa bayinya itu.

Semoga kisah bayi ini menjadi pengajaran buat ibu bapa di luar sana dalam memastikan keselamatan anak-anak, terutama bayi yang masih kecil. Elakkan berjumpa atau berada di tempat orang ramai.


Langsing & Awet Muda Dengan Teh Jintan Manis. Begini Cara Buatnya. Gerenti Puas Hati!

Biasanya, rempah ini digunakan di dalam masakan. Jangan tak tahu, jintan manis bukan sekadar penambah rasa keenakan makanan, malah ia memiliki khasiat tersendiri buat anda yang ingin menurukan berat badan. Kaum wanita khususnya yang mahu badan langsing boleh cuba teh jintan manis.

Dengan pengambilan secawan teh jntan manis pada waktu malam juga dapat menenangkan saraf dan membuatkan anda lebih mudah tidur malam.

Berikut beberapa khasiat yang ada di dalam rempah jintan manis yang anda tidak ketahui sebelum ini.

Cuci usus

Jintan manis sejenis herba berserat tinggi, bertindak seperti ‘julap’ untuk mencuci usus kecil dan usus besar secara sederhana. Herba ‘pelawas’ ini melancarkan proses perkumuhan. Selain itu, ia juga membantu mengatasi masalah kembung perut akibat terlebih angin, gas dan asid.

Kawal tahap kolesterol

Kaya dengan vitamin C-B-A, bermanfaat mengekalkan daya tahan badan terhadap serangan penyakit. Kadar seratnya yang tinggi dapat mencegah berlakunya buasir dan kanser usus.

Rawat bengkak sendi, sakit badan dan lenguh-lenguh otot

Jintan manis mengandungi ‘anethole’, sangat perlu untuk merawat masalah bengkak atau radang pada sendi, tulang dan otot! ‘Anethole’ juga diyakini dapat mengurangkan risiko keberulangan (recurrennce) penyakit kanser.

Diuretik

Jintan manis bersifat diuretik, bermakna ia dapat mengeluarkan bendungan air di dalam badan.. justeru merawat sembab muka, perut kembung, buncit dan senak perut!

Menambah kuantiti dan kualiti susu ibu

Jintan manis merangsang pengeluaran susu ibu (lactation) dan memberi kesan yang sama pada tubuh sepertimana tugas estorgen. Ia juga boleh merawat masalah kesakitan pra-haid dan menopaus, masalah rendah-libido dan ketegangan saraf.

Merawat gejala pra-haid, pra-menopaus dan rendah libido

Jintan manis dapat mengatasi masalah kesakitan dan kekejangan saraf pra-haid, mengurangkan simptom-simptom pra-menopos dan menggalakkan daya keinginan seksual secara semulajadi (dan berkesan!)

Penyediaan Teh Jintan Manis

Bahan-Bahan

1 sudu jintan manis

2 gelas air

Cara :

2. Masukkan 1 sudu besar jintan manis (versi biji) ke dalam periuk tadiRebus hingga mendidih. setelah mendidih, terus tutup api dan tutup periuk supaya wap herba tidak keluar.

3. Setelah suam, tapis dan tuang ke dalam gelas. Kacau dan minum 3 kali sehari (sebelum sarapan, makan tengah hari dan makan malam). Jika rajin bersenam lepas minum secawan teh jintan manis selama 30 minit setiap hari (selama 3 bulan, bersedialah untuk kehilangan berkilo-kilo dari berat badan) cubalah secawan teh jintan manis .

Jika diamalkan berterusan, kita akan merasa manfaat dan  kebaikannya pada tubuh badan. ia mampu membuang keracunan dlm badan kerana bertindak sebagai tonik semulajadi yg membersih darah, buah pinggang, paru-paru dan limpa.  Untuk kesan yang terbaik perlu istiqamah.

kredit : Suriani Senapi


Begini Caranya Kalau Nak 5 Tahun Akan Datang, Duit Berkerja Untuk Kita!

Setiap antara kita sudah tentunya mahukan kehidupan yang lebih menyenangkan bersama keluarga, dan sebab ini juga sanggup berkerja keras diusia muda agar ketika berusia dapat hidup senang.

Justeru itu, elok kita dengar penjelasan pakar dalam urusan kewangan dan hartanah  untuk pastikan pada 5 tahun akan datang, duit pula bekerja untuk kita. Jom semak triknya.

PENDAPATAN SAMPINGAN KITA?

Hari ini makin ramai kalangan kita buat lebih dari satu kerja sebagai pendapatan sampingan. ini sedikit panduan buat kita semua.

1. Buka Akaun Khusus.

Asingkan pendapatan yang kita dapat dalam akaun lain. Jika dapat buka akaun yang mudah kita masukkan duit .

Tiap kali dapat duit masukkan dalam CDM mesin pada malam harinya atau besoknya. Lakukan sekerap mungkin aktiviti ini.

2. Bina Matlamat Simpanan

Buat satu sasaran jumlah berapa kita nak simpan, contohnya akhir tahun ini saya nak ada RM10,000 dalam simpanan saya.

3. Simpanan dan Pelaburan

Tujuan biarlah untuk simpanan dan pelaburan kita, bukan untuk beli barang mewah yang kita suka atau percutian kita.

4. Beli Aset Jangan Liabiliti.

Susahnya dapat duit itu biar berbayar dengan beli aset yang baik seperti rumah. Elakan beli kereta kerana nilai susutnya tinggi.

5. Ambil Takaful Perlindungan.

Jika banyak masa habis dijalan raya, risoko kemalangan berganda. cari Takaful serendah RM50 yang beri perlindungan RM100,000 jika sesuatu berlaku kepada kita nanti. Biar anak isteri terjaga.

6. Sasaran 5 Tahun.

Jangan terlalu lama buat kerja ini, cuba bina sasaran 5 tahun sahaja kerana kita tidak akan pasti apa yang akan berlaku selepas ini.

Bersedia selepas 5 tahun untuk “wang bekerja untuk kita” dan “bukan kita bekerja untuk wang” lagi.

Moga kira dirahmati dan murah rezeki


Rupanya Ini Rahsia Dr Sakit Puan Ni Kawal Darah Tinggi. Patutlah Laman Rumah Penuh Dengan Ulam Raja!

Ini antara penyakit yang kian menghantui masyarakat kita pada masa kini. Tekanan darah tinggi adalah penyakit dalam diam yang mengakibatkan banyak komplikasi dan juga kematian jika tidak dirawat.

Penyakit ini tidak mempunyai penyebab khusus tetapi faktor seperti sejarah ahli keluarga yang mempunyai penyakit darah tinggi, obesiti, tekanan (stress) dan diabetes antara yang dikaitkan kepada punca penyakit ini.

Yang penting kena jaga kesihatan sedari awal. Elakkan makanan dan gaya hidup yang boleh menjurus kepada penyakit ini.

KAWAL DARAH TINGGI

Beberapa panduan untuk mengawal tekanan darah. Bila umor meningkat 50 tahun keatas, ramai yang mengidap penyakit darah tinggi.
Saya pun bila kepenatan dan stress, tekanan darah saya Naik 150/90 Mm Hg. Kadang2 saya makan ubat untuk kawal . Alhamdulillah biasa nya pressure saya 130/80 mm Hg.
Tekanan darah meningkat sebab saluran2 darah menjadi sempit akibat dari timbunan lemak pada dinding2 (atherosclerosis). Sering dikaitkan dengan cholesterol tinggi dan ini berlaku perlahan2 dengan chronic inflammation.
Bila saluran darah sempit jantung perlu mengepam darah dengan kuat dan tekanan darah meningkat untuk menyampaikan bekalan oksijen dan makanan kepada tisyu2 dalam organ2 terpenting.
Risiko dalam jangka panjang ialah serangan jantung dan angin akhmar serta lain2 gejala Kesihatan.
1. Kawal berat badan. Kegemokkan merupakan salah satu penyebab darah tinggi. Kurangkan makanan2 bergula dan karbohaidret.
Kurangkan makanan2 bergoreng, bersantan, kueh2 manis, chocolate manis. Jauhkan air minuman soda.
Kurangkan makan daging merah – lembu dan kambing.
2. Lakukan exercise 30 minit setiap hari. Exercise neningkatkan aliran darah kepada tisyu2 dan organ. Disamping menurunkan cholesterol dan gula dalam darah. Exercise mencetuskan keluar endorphin dari otak menjadikan kita tenang dan ceria.
2. Kawal stress. Minda yang tenang dan emosi ceria dapat kawal tekanan darah. Banyak bersabar, tahan marah, jadi orang pemaaf. Cukup rehat dan tidur. Banyak berzikir, berselawat, tafakkur, lakukan deep breathing exercises, yoga.
3. Makanan2 yang mengandongi vit C, beta carotene, flavonoid, antioxidant bolih bantu kawal tekanan darah, dengan menyekat chronic inflammation dan bantu baik pulih sel2 dan tisyu2.
Sayur2hijau bayam, sawi, ULAM2 – ulam raja, sambung nyawa, mint.
Juz ulam raja, selain bertindak mengawal cholesterol dan gula dalam darah, ia juga anti kanser.
Buah2- mangga, tembikai, keledek merah, carrot, berries
4. Amalkan minum juice lemon, limau nipis, limau kasturi, grapefruit khususnya selepas makan daging.. Air limau bolih mencairkan lemak2 dan bertindak sebagai anti inflammatory.
Juga amalkan minum teh halia dan green tea, kedua2 mengandongi bahan antioxidant dan anti inflammatory.
5. Fish oil, Minyak kelapa dara, extra virgin olive olive oil. Ikan salmon dan mackerel mengandongi Omega3 dan DHA, yang anti inflammatory.


Bercadang Hantar Anak Ke SJKC, Dr Ni Tunjuk Pro & Kontra Ibu Ayah Perlu Tahu!

Perkongsian tentang menghantar anak kita ke sekolah jenis kebangsaan cina SJKC.

Ada pro dan kontra menghantar anak-anak kita ke SJKC, antara pro yang amat jelas ialah, anak-anak kita dapat mempelajari 3 bahasa.

Kontranya ialah anak-anak kita hanya ada kelas agama 2 kali sahaja seminggu. Oleh itu ada ibu bapa yang menghantar anak-anak mereka ke kelas mengaji atau SAR selepas sekolah.

Berikut adalah beberapa tips berdasarkan pengalaman kepada mereka yang berhajat untuk menghatar anak-anak ke SJKC supaya dapat mengurangkan stress mengendalikan anak-anak kelak:

1. Hantar anak-anak ke tadika yang ditempatkan di sekolah cina yang hendak kita tempatkan anak kita di darjah 1 kelak. Contohnya, jika kita nak hantar anak kita ke SJKC Lai Meng, hantarlah anak kita ke Tadika Lai Meng dari umur 5 tahun. Ini memudahkan transisi ke darjah 1. Pengalaman mengajar menghantar anak ke tadika yang glamour konon nya mengajar mandarin tidak digalakkan. Tadika sedemikian nak duit aja silibus tah apa-apa.

2. Kenali cikgu-cikgu anak anda untuk mengenalpasti perkembangan anak-anak anda. Perlu kejar cikgu kerana cikgu di SJKC ni semuanya busy belaka kerana mereka akan periksa homework anak-anak murid hari-hari.

3. Tubuhkan satu kumpulan sokongan “support group” dengan ibu bapa yang lain supaya dapat bantu membantu. Oleh kerana sekolah Cina wajib dah harus buat homework yang banyak, kadang-kadang 10 ke 15 homework sehari, senarai homework (kongker) selalunya akan disalin atas papan hitam. Jika anak-anak kita lembab nak salin nanti dia tidak tahu homework mana nak dibuat. Semasa buku homework di “pass up” dan anak kita tak buat homework dia, dia akan dimarahi oleh guru secara kaw kaw. Bila guru marah bukan salah guru, dan guru marah kerana dia nak anak kita “improve”. Jika kita campur tangan bila guru marah anak kita, nanti anak kita bakal di boikot oleh guru. Selagi guru menghukum dengan tidak menjatuhkan maruah, kita tak sepatutnya marah. Oleh itu, pastikan anak kita buat SEMUA homework. Tolong menolong antara ibu bapa adalah kunci…whatapp group itu pasti membantu. Lantik seorang ketua ibu bapa dalam whatsap group yang “caring” dan suka membantu. Sebagai contoh dalam group parents kelas 2B, seorang ibu bernama Vivian Ngok selalu membantu anak-anak dan ibu bapa. Silalah bersedia untuk membantu anak-anak buat homework hingga larut malam.

4. Anak-anak darjah 1 hingga 2, perlu penglibatan ibu bapa yang lebih untuk memeriksa buku-buku yang perlu dibawa. Jangan tak bawa buku kerana akan dikenakan hukuman seperti berdiri di luar kelas dan ini akan memberi tekanan kepada anak kita. Salin jadual waktu dengan cermat and know what is going on. Jika ada ujian ejaan bahasa cina (ting seah) pastikan anak-anak buat hafalan. Kalau salah pasti kena!

5. Disiplin adalah keutamaan di SJKC. Peraturan adalah peraturan dan kelonggaran tidak diberikan. Oleh itu ibu bapa seharusnya peka terhadap peraturan sekolah. Jangan hantar anak-anak lewat. Rambut harus pendek seperti peraturan. Kuku kena pendek. Lencana dan tag nama harus dijahit kemas. Hari murid-murid pakai baju sukan MESTI pakai baju sukan. Hari Isnin sila datang awal kerana ada perhimpunan. Jika langgar peraturan anak kita akan dilabel bermasalah dan ini akan mengganggu prestasi akdemik mereka.

6. Bagi orang Islam, sediakan bekal jika was-was makanan kantin. Cari parents yang buat business bekalan halal untuk anak kita jika tiada masa.

7. Jika kita tak nak hantar anak kita ke tuition sekolah (sampai pukul 3) cari tuition untuk dia. Jika hantar anak kita ke SAR pastikan homework siap sebelum tidur.

8. Kena marah dengan cikgu adalah perkara biasa…terutamanya cikgu yang suka bising-bising….jadi jangan sensitif sangat dan minta sediakan mental anak kita untuk menerima keadaan tersebut.

9. Jika muslim, kenali Ustazah/ Ustaz di sekolah anda. Pastikan silibus agama diajar. Ajar anak anda sendiri baca fatihah, surah lazim dll.

Tolong lah jangan saja-saja nak letak anak-anak anda ke SJKC tanpa persediaan. Main hantar aja tanpa tahu apa-apa. Naya anak kita! Kesianlah kat dia….Cikgu juga stress nak uruskan anak-anak yang ibu bapa mereka lepas tangan.

InsyaAllah jika kita istiqomah, anak-anak kita akan mendapat kebaikan jika kita hantar ke sekolah SJKC ini. Mereka akan berdisiplin dan hormat kepada ibu bapa dan guru. Jika kita masukkan elemen agama setiap masa luar sekolah, lagilah baik, akhirat juga terbela. Cumanya saya lihat anak-anak jadi skema sikit kerana kadang-kadang SJKC ini terlalu strict. (tapi ini ada kebaikannya). Ini sajalah perkongsian yang saya boleh berikan.

Maaf jika penulisan ini panjang. Sebenarnya perkongsian ini merupakan pengalaman isteri saya Sharifah Suhaiza Tuan Sidek dengan anak kami Batrisyia Emilyn Bahari. Saya tukang tulis sahaja.


“Isteri Jangan Mudah Cabar Suami, Suami Jangan Mudah Sahut Cabaran!” – Syahr Musafir

Pantang ada drama menarik, pasti akan tular! Baru-baru ini media sosial kecoh dengan satu drama, iaitu ‘Risik Pada Hati’ di satu stesen televisyen yang sudah tamat dramanya dengan penamat yang cukup realistik dan tidak klise.

Pengakhiran drama tersebut, selepas berundur diri dari dicerai dan nekad untuk tidak rujuk semula dengan Adam, rupanya Hayfa dedahkan dirinya sedang mengandung zuriat sulung yang selama ini dinanti-nantikan.

Walaupun sekadar rekaan dalam drama, namun orang ramai jangan pandang enteng mesej dan tauladan yang disampaikan menerusi sesebuah drama itu. Misalnya seperti yang diselitkan dalam drama ini bagaimana amarah suami isteri boleh membuatkan rumah tangga berakhir sia-sia jika ia tidak dikawal dengan baik.

Perkara ini dijelaskan oleh seorang pengguna Facebook iaitu Dr Syahr Musafir berkongsikan sudut pandangan mengenai situasi itu. Dapat disaksikan di sini, Adam dan Hayfa membuat keputusan melulu dalam keadaan marah sebelum kedua-duanya menyesal. Sepatutnya apabila pasangan anda sedang dikuasai emosi, salah seorang haruslah menjadi ‘air’ supaya pertengkaran itu tidak bertambah buruk.

Jom ikuti perkongsiannya!

_________________________________________________________________________

Ramaiiiiii sangat yang share pasal lakonan selebriti Ummi Nazeera yang cukup hebat sebagai Hayfa, lebih-lebih lagi hari ini episod akhir. Selepas anak-anak sudah masuk tidur malam ni tadi, saya pun tengoklah kejap babak Hayfa marah dan meluahkan rasa, akhirnya terlafazlah perkataan cerai daripada mulut suaminya, Adam, yang dilakonkan oleh selebriti Alif Satar.

“Let me go..” cabar Hayfa.

Apa Adam jawab? Adam kata, “Nak sangat, kan?”

Barulah lafaz cerai tu keluar daripada Adam. Ini babak yang paling menangkap perhatian saya. Lakonan yang sangat real oleh Alif Satar, Ummi Nazeera dan tak dilupakan Zara Zya sebagai watak Aisyah.

Saya takkan komen langsung pasal seluruh drama ni sebab saya tak menonton dari awal. Saya faham pasti ada pelbagai kesedihan yang dilalui Hayfa sehingga Hayfa mencabar Adam untuk menceraikannya. Saya tak nak nafikan apa-apa pun pasal ni.

Isteri Jangan Mudah Cabar Suami, Suami Jangan Mudah Sahut cabaran!

Cuma bagi saya, kesilapan besar seorang isteri adalah bermudah-mudah mencabar suami menceraikannya pada saat perasaan marah menguasai diri dan emosi sedang pecah berderai. Ketika ini bara sedang menyala dan api sedang marak.

Kesilapan besar seorang suami pula adalah menyahut cabaran si isteri yang sedang amarah itu dengan melakukan apa yang si isteri pinta dalam kemarahan. Ketika ini api marak itu dicurahkan minyak tanah.

Ambillah pengajaran, bara sedang menyala dan api sedang marak tak boleh disuakan dengan minyak tanah.

Ketika isteri marah, suami tak boleh tambahkan kemarahan. Ketika suami marah, isteri tak boleh tambahkan kemarahan.

Tak kisahlah situasi apa, sebab apa, sudah lama tanggung atau apa saja.

Kalau sama-sama ‘jadi api’ akhirnya akan jadi sebagaimana macam Adam dan Hayfa, berlaku pertambahan kemarahan yang menyebabkan lafaz cerai. Selepas tu air mata bercucuran.

Sebagai manusia biasa, pertengkaran antara pasangan suami isteri adalah normal, terutamanya ketika fasa awal pernikahan. Dan tak pelik pun apabila isteri berkata berkata seolah ‘Jika tak suka saya, lepaskan saya’ ketika dirinya sedang marah.

Apa suami kena buat? Bagi saya cukuplah suami diam.

Nak peluk? Bagi saya, tak perlu atau bergantung kepada keadaan. Ketika isteri marah, ibaratnya macam kita si kancil nak peluk sang singa. Mana boleh nak peluk.

Tetapi kena faham, api sedang marak jadi si suami tak boleh jadi bara atau minyak yang akan menambahkan kemarakan api tu.

“Orang yang kuat adalah orang yang dapat menahan marah…” Bukan saya pesan tetapi Rasulullah pesan.

Selepas nikah, biasanya lelaki mulai faham hakikat wanita diciptakan dengan fitrah mudah berkata-kata mencabar untuk diceraikan dan seumpamanya, dan suami kena kuat, sabar dan rasional. Banyak hikmahnya kuasa talak dan cerai diletakkan pada suami, bukan isteri.
Tetapi isteri hilang kelembutan apabila bermudah-mudah mencabar suami menceraikannya dan suami hilang kejantanan apabila menceraikan atas dasar mengikut emosi.

Ini sekadar pandangan saya saja, Tuan-Puan yang tak setuju tak perlu bersetuju dengan saya. Muhasabah diri kita. Isteri, jangan bermudah mencabar. Suami, jangan terikut rasa tercabar tu. Masing-masing risik pada hati sendiri, sesuai dengan tajuknya.

#RisikPadaHati FB Syahr Musafir Rabu 03/08/2022


“Selama Sembilan Tahun Saya Jaga Kuchi Seperti Anak Sendiri.” Raikan Hari Jadi Kucing Setiap Tahun

Melalui perbualan dengan majalah Keluarga, ibu kepada bayi yang baru berusia sebulan, Muhammad  Mikhael Syah b Malim dan isteri kepada Encik Malim, menjelaskan kucing yang berusia sembilan tahun ini diberi nama Kuchi setelah dibeli disebuah kedai haiwan di ibukota sejak 9 tahun lalu ketika usia baru 7 bulan.

“Saya menjaga Kuchi sebelum berkahwin lagi. Ketika itu, kawan menelefon saya beritahu ternampak seekor kucing persia jenis bulu cream white di kedia haiwan. Jenis kucing yang saya minat.

“Dalam masa setengah jam saya sampai ke kedai tu. Nasib saya baik, apabila sampai dikedai saya sempat membeli kucing ini, sebelum warga asing dari negara Arab yang turut bercadang membeli kucing yang sama.”

Layanan macam anak sendiri

Menurutnya lagi, Kuchi mempunyai ‘suami’ bernama Kazuchi berusia 6 tahun  dan mempunyai 18 ekor anak kucing ini, begitu manja dengannya.

“Kuchi ni, memang tidur sebilik dengan saya. Dia amat manja dengan saya. Lagipun selama ni saya layan dia seperti anak sediri sejak lima tahun lalu ketika tidak anak. Saya layan dia seakan ‘manusia.’

“Manakala, kucing-kucing lain, saya sediakan bilik khas untuk mereka. Selain itu, saya juga bela kucing jalanan yang datang ke rumah.”

Bajet RM700

Menyentuh mengenai meraikan hari jadi Kuchi, Persiya mengadakan majlis secara sederhana dengan menjamput ahli keluarga dan rakan kuchi yang diadakan di rumahnya.

“Baby adalah kawan Kuchi yang merupakan kucing kepada ibu saya. Semua persiapan ini melibatkan peruntukkan sebanyak RM700. Setiap tahun memang saya akan raikan hari jadi Kuchi.

“April 20. 2019 hari ni birthday Kuchi yang ke 9 tahun. Last year kuchi celebrate tanpa adik, tahun ni alhamdulillah kuchi kuchi dah ada adik baby boy. Dan ini adalah first celebration Kuchi dengan adik dia. Semoga Kuchi Kuchi saya sentiasa sihat dan panjang umurnya aameen.”


“Skrol Dapat, Suami Pun Dapat…” Wanita Ni Naik Pelamin Pakai Jubah Konvo Curi Perhatian!

Apabila berbicara mengenai hari konvokesyen, semua mahasiswa dan mahasiswi akan berasa teruja menanti detik menyarungkan jubah konvo sebagai simbolik tamatlah sudah panat jerih dan usaha keras selama ini. Bahkan bukan sahaja graduan, malah ibu bapa juga merasi keterujan itu.

Namun baru-baru ini seorang pengguna TikTok @cmi_hall berkongsi rakaman video perkahwinan namun di hari bersejarah tersebut pengantin perempuan menggenakan baju konvo. Manakala pasangannya segak mengenakan baju songket lengkap bertanjak.

Tarikh Majlis Sanding Bertembung Dengan Konvo

Difahamkan hal ini terjadi disebabkan berlaku pertembungan tarikh majlis konvokesyen dengan majlis perkahwinan yang sudah pun ditentukan lebih awal dan ia sukar untuk diubah tarikhnya.

Atas Pelamin, Suami Sarungkan Jubah

Menerusi video yang dikongsikan itu, dapat dilihat pengantin perempuan yang juga merupakan graduan program Ijazah Sarjana Muda Bio Molekul UiTM Shah Alam telah disarungkan jubah konvo oleh suaminya sendiri di atas pelamin.

Detik bermakna itu turut disaksikan oleh setiap tetamu yang hadir dan mengundang rasa sebak, apatah lagi pengantin perempuan dapat  1st class degree.

Lebih istimewa, dia yang dianugerahkan Ijazah Sarjana Muda Kelas Pertama telah mendapat selempang daripada ibu bapanya yang turut naik ke pelamin memberikan kejutan sempena dua majlis penting anak perempuannya.

Difahamkan, mereka telah menempah lebih awal dewan tersebut untuk majlis persandingan dan tanpa disangka pihak universiti telah mengeluarkan tarikh konvokensyen bertepatan dengan majlis yang sudah direncanakan.

Skrol dapat, suami pun dapat

Meninjau diruangan komen, rata-rata wargamaya menyifatkan apa yang dilalui oleh pengantin perempuan  ini adalah sesuatu yang cukup indah dan cukup bermakna kerana merasai detik-detik bahagia dalam satu masa yang sama.

Mereka juga mengucapkan tahniah atas perkahwinannya serta untuk anugerah kelas pertama yang diperoleh sempena majlis konvokesyen tersebut.

Malah ada juga yang berseloroh magatakan skrol dapat, suami pun dapat.

Sumber : TikTok @cmi_hal & event space


“Tak Sombong & Sangat pemurah.” Kereta Keluarga Ni Rosak, Tindakan Johan Raja Lawak Buat Ramai Terharu

Satu perkongsian tular mengenai pelawak dan pelakon terkenal, Johan Raja Lawak membantu satu keluarga yang mana kereta mereka mengalami masalah meraih perhatian ramai.

Menurut empunya cerita, suami kesayangan Ozlynn Wati ini sanggup berhenti untuk membantu keluarga tersebut yang sedang dalam kesusahan.

Difahamkan, keluarga ini ketika itu dalam perjalanan pulang daripada Chow Kit sebelum kereta yang dinaiki tiba-tiba mengalami kerosakan di tepi jalan. Dalam keadaan kelam kabut mencari pertolongan, muncul sebuah kereta putih berhampiran mereka dan tidak menduga bahawa insan yang baik hati mahu membantu itu sebenarnya adalah Johan.

Mulianya Hati Johan ☺

Kereta akak ni dan suaminya breakdown tepi jalan. Tiba-tiba ada sebuah kereta putih berhenti dan pemandunya adalah Johan Raja lawak.

Johan bertanya kepada suaminya jika memerlukan bantuan. Suaminya yang masih terkejut menjawab tiada apa-apa.

Lalu Johan bertanya lagi ada berapa orang anak dalam kereta dan meluru ke dalam kereta untuk menghulurkan duit raya kepada anak kecilnya.

Alhamdulilah, Semoga terus murah rezeki Johan dan keluarganya.

Perkongsian tersebut meraih perhatian dan rata-rata memuji sikap prihatin seleebriti ini. Tak kurang yang mengatakan keluarga ini bertuah dapat bertemu dengan orang yang baik dan pemurah seperti Johan.

Wahhh rezeki dpt jumpa

Untung ler dpt jumpa johan.. kita ni naib johan pon tk dpt lagi.

Orang baik mmg salu akan jumpa orang baik2 juga

Johan memang.baik orang nya.. serious sebb kehidupan dia pernah susah dulu.. duduk di lembah jaya tempat kami dulu… So dia merasai kereta breakdowns tgh jalan.. minyak habis… Mcm2 lagi

dalam dugaan yg diterima akan ade rezeki yg mendtg..nila die,dugaan kereta rosak tp rezeki dpt jumpe johan siap hulur rezeki lagi..alhamdulillah..

Org yg baik… Allah hadirkan juga org yg baik2 utk membantu… Alhamdulillah


‘Dr Mahathir Hampir Jatuh’- Tun Dr Siti Hasmah Kongsi Situasi Cemas Sewaktu Sambutan Hari Kebangsaan

Umum mengetahui wanita ini sangat penyayang, lembut dan aksinya yang mencuit hati apabila sering mengusik suaminya yang merupakan tokoh yang dikagumi. Siapa tidak kenal dengan Tun Dr Siti Hasmah kan.

Walaupun sudah memasuki usia emas, hubungan suami isteri ini sering mencuri perhatian di media sosial. Sangat mengambil berat mengenai keselamatan dan kesihatan suaminya, wanita ini sering dilihat memantau pergerakan suami agar tidak melakukan sesuatu melebihi kemampuan dirinya.

Kesetiaannya berada di sisi suami amat dikagumi.

Dari sudut seorang ibu pula, Tun Dr Siti Hasmah sangat penyayang dan sangat memberi sokongan kepada anak-anak . Tutur katanya yang lembut apabila berbicara paling meruntun jiwa.

Memetik laporan dari laman sesawang Sinar Harian sewaktu program Mak Untuk Malaysia (MUM) bertajuk ‘Permata Hati Negara’,

Isteri kepada bekas Perdana Menteri, Tun Dr Mahathir Mohamad, Tun Dr Siti Hasmah Mohamad Ali menjelaskan tindakannya yang pernah menghalang orang ramai untuk mendekati tokoh itu adalah demi keselamatan suaminya.

Memberi contoh ketika pasangan itu menghadiri sambutan Hari Kebangsaan 2022 baru-baru ini, Dr Siti Hasmah memaklumkan, keterujaan orang ramai yang mahu bergambar bersama suaminya menyebabkan Dr Mahathir hampir hilang imbangan badan dan mungkin terjatuh.

“Cemas saya melihat keadaan suami ketika itu. Orang lain tidak tahu sebab mereka tiada dalam keadaan seperti saya sebagai isteri. Saya risau akan pulang dengan van jenazah.

“(Sebab itu) Kadang-kadang saya halang orang datang dekat (dengan Dr Mahathir), jangan bersalam, jangan peluk, jangan selfie. Jadi saya perlu merayu kepada rakyat, bantu saya untuk jaga suami saya sebab ramai masyarakat nampak Dr Mahathir (masih) gagah, tetapi tiada siapa tengok bila dia balik petang.

“Saya tengok dia letih, mata dah kecil nak tidur, itu orang tak tahu. Dia mesti berehat, saya kena jaga, kalau saya ada terkasar sikit (kepada orang ramai), saya minta maaf,” katanya dalam program Mak Untuk Malaysia (MUM) bertajuk ‘Permata Hati Negara’ yang disiarkan di semua platform digital Sinar Harian pada Isnin.

Sumber : Sinar Harian

Semoga Tun Siti Hasmah dan Tun Dr Mahathir dikurniakan kesihatan yang baik.

Mesti Baca :


Ini Cara Buat Resipi Red Velvet Puteri Ayu Dengan Sukatan Cawan. Gebu, Lembut & Senang Je Nak Buat!

Kebiasaannya Resipi Puteri Ayu dibuat versi rasa pandan yang cukup digemari ramai. Tetapi kali ini admin kongsikan resipi kuih yang sama versi red velvet.

Warnanya yang cukup menarik pasti membuatkan anda sekeluarga teruja untuk merasainya.
Resipi ini sangat mudah dibuat dan tidak mengambil masa yang lama.

Red Velvet Puteri Ayu

Bahan cheese :

250gram cream cheese ( jgn smpi suhu bilik)
½ cawan gula halus ( jgn penuh. Dlm ¾ ok)
1 biji telur gred A
2 sudu besar tepung gandum
1½ sudu besar susu segar Yarra
sedikit esen vanilla

Cara-cara :

1) putar cream cheese hingga licin & tidak berketul.
2) masukkan gula. Putar lagi hingga sebati & licin.
3) masukkan telur & esen vanilla. Putar lg
4) masukkan tepung & susu segar.. Putar sebati .pastikan adunan licin tidak berketul ye.
Bahan Red Velvet :

Bahan A : diayakkan

250gram tepung gandum
1 sudu besar serbuk koko
½ sudu kecil soda bicarbonate

Bahan B : buttermilk

1 cawan susu segar Yarra
1 sudu kecil cuka masakan

Bahan C :

3 biji telur gred A
1 cawan gula halus
1 sudu kecil ovalete
sedikit esen vanilla

Bahan D :

pewarna merah ikut suka nk bnyk mana ye

Cara-cara :

1) buat bahan B terlebih dahulu. Satukan kedua bahan tersebut & biarkan sementara kita siapkan step yg lain.
2) ayakkan bahan A. Ketepikan
3) satukan & putar bahan C dgn kelajuan yg perlahan selama 5min. Kemudian tukar pada high speed sehingga adunan menjadi putih & fluffy. Lebih kurang 15min.(bergntung pada mixer yg digunakan juga)
4) masukkan bahan A & B secara selang seli kedalam adunan bahan C Yang telah kembang tadi.
5) putar sehingga sebati & tidak berketul
6) kemudian masukkan pewarna. Ikut suka la nk letak cair atau pekat warna nye. Selera masing² kan.
7) gris acuan dgn sedikit minyak.
8) letak adunan cheese dahulu. Kukus selama 5min.
9) kemudian baru masukkan adunan red velvet hingga penuh acuan. Kukus selama 15min.
Selamat mencuba.

Psst : resepi Google. Kita olah sikit² . My 1St time buat. Alhamdulillah menjadi. Kalau korang buat xjd, sila ketuk tngn sendiri


Didik Anak Terlebih Nakal, 13 Tip Mendidik Daripada Prof . Madya Dato’ Dr. Mohd Fadzilah Kamsah

Cabaran terbesar ibu bapa adalah mendidik anak-anak menjadi insan yang berguna kepada masyarakat, mengenal penciptaNya dan berbakti kepada ibu bapa. Itu sebahagian perkara utama yang wajib mak ayah lakukan.

Namun berdepan dengan kedegilan anak-anak buat mak ayah buntu dalam mendidik. Pelbagai ragam anak-anak mengundang rasa marah mak ayah. Kesabaran pun mulai
tipis. Tips yang dikongsikan oleh Prof. Madya Dato’ Dr. Mohd. Fadzilah Kamsah ini mungkin boleh diamalkan oleh mak ayah. Kita usaha mana yang termampu.

1. Pastikan anak makan malam sebelum maghrib seperti yang Nabi SAW sarankan supaya mudah belajar waktu malam. Makan malam lepas maghrib buat anak mudah letih dan mengantuk bila belajar.

Makanan hadam selepas 1 ½ jam makan. Jadi anak boleh belajar dengan berkesan dan fokus jika belajar 1 ½ jam selepas makan malam. Pastikan dia kurang makan daging merah, banyakkan daging putih seperti ayam dan ikan. Daging merah buat anak pemarah dan agresif serta mudah melawan cakap. Pastikan mereka makan buah SEBELUM makan nasi agar badan dapat serap Vitamin C yang ada dalam buah-buahan. Vitamin C membantu tenangkan fikiran anak di samping jaga kulit.

2. Banyakkan memeluk anak. Anak yang sering dipeluk akan tenang, kurang degil, rasa selamat dan disayangi serta tidak perlu nak buat nakal.

3. Pesan kepada anak untuk menghadap Qiblat semasa belajar atau mengaji, ini akan tingkatkan keberkatan dalam belajar.

4. Sebelum belajar, baca doa-doa penerang hati termasuk surah Al-Insyirah. Nabi suruh Ali RA baca surah Al-Insyirah untuk kuat ingatan, mudah faham, jadi tenang, mudah patuh arahan ibubapa dan tidak banyak meragam.

5. Letak pokok hidup, seperti pokok keladi air, di kanan dan kiri meja tempat anak belajar untuk bekalkan oksigen kepada otak anak semasa belajar.

6. Beri anak supplemen yang dapat menguatkan minda, tenangkan emosi, lembutkan hati dan kuatkan daya ingatannya.

7. Bacakan di kepala anak surah Al-Fatihah, ayar Qursi dan surah Al-Insyirah untuk rangsang otak dan memori anak dan jadikan dia anak yang tenang, baik akhlak, dengar cakap ibubapa dan pintar. Bacakan waktu malam semasa nak belajar dan waktu anak nak pergi tadika atau sekolah.

8. Elakkan anak memakai pakaian berwarna merah atau oren. Ikut kajian, warna merah dan oren akan rangsang anak jadi agresif dan hyperaktif.

9. Suruh anak tidur mengiring kekanan agar otak jadi lebih pintar, puas tidur dan ikut sunnah Nabi SAW.

10. Pastikan rezeki yang ibubapa terima benar-benar berkat dengan mengelakkan perkara haram dan syubahat serta keluarkan zakat pendapatan dan zakat-zakat yang berkenaan. Rezeki yang kurang berkat juga jadi punca anak jadi agresif, tidak dengar cakap ibubapa dan extra nakal.

11. Ibubapa baik pulih diri secara bersepadu agar Allah SWT ubah anak-anak jadi hebat dan cemerlang.

Prinsip hidup: Jika baik pulih diri kita secara bersepadu, Allah SWT akan ubah anak-anak dan semua orang di sekeliling kita. Juga, semakin rapat kita dengan Allah SWT, maka Allah SWT akan perbaiki hubungan kita dengan semua orang.

Mulai hari ini baik pulih diri secara menyeluruh dengan:

1. Jaga solat 5 waktu dan lakukan solat-solat sunat qabliah dan ba’diah untuk menampung segala kekurangan dalam solat-solat fardhu kita.

2. Solat taubat dan istighfar 70 kali sehari setiap hari. Lakukan juga solat hajat, istikharah dan tutup dengan solat WITIR setiap malam. Nabi SAW suruh kita untuk solat witir setiap malam sebagai pembalut kepada semua amalan kita setiap hari untuk dipersembahkan kepada Allah SWT.

3. Maafkan semua orang setiap malam sebelum tidur agar hati jadi bersih, badan sihat, wajah jadi anggun, doa dimakbulkan, semua orang sayang dan anak dengar cakap kita.

4. Untuk merangsang ahli keluarga supaya solat dan elok perangai, bacalah Surah Ibrahim (ayat 40). Ini memang doa khas untuk mohon agar diri dan keluarga jaga solat.

5. Baca Doa Pembuka 12 Pintu, Doa Membuang Sifat Negatif, Bismillah 5 dan Ayat Qursi. Pengalaman menunjukkan sesiapa yang mengamalkan doa-doa tersebut, maka orang bujang akan bertemu jodoh, suami isteri akan bertambah sayang, orang bergaduh akan jadi damai, selesai masalah, langsai hutang, anak-anak jadi hebat dan soleh, hilang perangai buruk seperti enggan solat, dan sebagainya.

6. Pagar diri dengan Fatehah and Surah 3 Qul, hembus tapak tangan dan sapu seluruh badan. Ini akan menghindar daripada gangguan manusia, binatang, jin dan sihir.

7. Lembutkan hati anak kita atau orang lain dengan Fatihah, Surah Al-Hasyr (ayat 21-24), Surah Ta Ha (ayat 1-5), Ayat Qursi dan hembus ke badan, makanan, gambar atau pakaian yang sudah dipakai sebelum dicuci atau sekadar menghembus ke arah orang itu dari jauh.

8. Layan anak lebih baik daripada biasa agar dia rasa bersalah jika ingkar perintah ibubapa.

9. Setiap kali nak masuk rumah, pesan kepada semua ahli keluarga kita untuk baca Bismillah 3 kali, senyum, beri salam dan masuk dengan melangkah kaki kanan dahulu. Ini akan menghindarkan syaitan bernama DASIM daripada masuk ke kepala kita dan ganggu manusia supaya berkonflik, suami isteri supaya bergaduh hingga bercerai berai, anak-anak melawan ibubapa, anak-anak bergaduh sesama sendiri, anak-anak jadi extra nakal, dan sebagainya.

10. Setiap kali nak nasihati anak, nak suruh anak solat atau belajar, bacalah 3 Nama Allah: Ya ‘Aziz, Ya Jabbar, Ya Mutakabbir dan hembus ke arah dia jika masih jauh atau berdehem depannya jika sudah berhadapan. Ini akan melembutkan hatinya agar dapat mendengar cakap atau hujah ibu.

11. Jika terlalu sedih atau tertekan, bacalah 3 doa Nabi SAW:
Inna lillahi wainna ilahi rojiuun.
Ya Allah, aku redha dengan segala ujianMu, berilah aku pahala atas redha ini.
Ya Allah, aku ada masalah anak sukar nak dengar cakap ibubapa. Ya Allah, Kau bantulah selesaikan masalahku. Kau jadikan dia anak yang soleh, sabar, pintar, baik akhlak, mendengar cakap ibubapa, rajin belajar dan sebagainya. Insya Allah hati akan tenang dan doa akan dimakbulkan.

12. Baca Al-Fatihah, Ayat Qursi dan Surah Al-Insyirah dan hembus atas kepala anak kita setiap hari hingga aqil baligh. Ini akan membantu dia jadi anak yang soleh, pintar, berakhlak mulia dan taat kepada ibubapa.

13. Cuba nasihati anak semasa dia tidur dengan berbisik di telinganya atau sekadar bercakap dalam hati. Nasihatkan agar jadi anak yang baik, sopan santun, dengar cakap ibubapa, dan sebagainya. Ikut kajian dan pengalaman peribadi saya, jika kita istiqamah menasihati anak kita semasa mereka tidur, anak-anak insya Allah akan berubah menjadi anak yang baik.

Cuba amalkan selama 40 hari, kerana tabiat baru terbentuk dalam masa 40 hari. Insya Allah segala masalah anak yang keluarga anda hadapi akan selesai langkah demi langkah.

Sumber : Prof. Madya Dato’ Dr. Mohd. Fadzilah Kamsah.


Tercekik Tulang; Dr Pakar ENT Ni Bagi Tips Apa Perlu Buat Untuk Elak Jadi Masalah Serius!

Biasa kita dengar orang dulu-dulu berpesan, jika tercekik tulang segera gumpal nasi menjadi sebesar bola pingpong dan telan. Biasanya ada yang berkesan dan tidak kurang juga seakan tidak berhasil untuk melegakan sakit akibat tercekik tulang.

Oleh itu, apa kata kita dengar nasihat daripada doktor untuk meyakinkan lagi tindakan yang sewajarnya perlu diambil bila berdepan dengan situasi tercekik tulang.

Nak tahu apakah tipsnya itu, hal ini dikongsikan oleh Dr Nik Hisyam, jom semak.

Siapa pernah tercekik tulang? Sakit kan? Siapa yang belum.. janganlah dok mintak pulak ye . Nauzubillah….

Macam-macam petua orang dulu-dulu. Betul tak?
Contohnya: Bomoh tulang, telan nasi putih, minum air garam, makan pisang, makan kacang dan banyak lagi.

Selama 15 tahun saya di bidang ENT ni, amat banyak kes tercekik tulang yang telah saya rawat. Alhamdulillah semua selamat dan sembuh.

Hari ini, mari saya kongsikan TIPS Kalau anda atau ahli Keluarga dan kenalan anda terkena “Tercekik Tulang”. Tak kisahlah tulang ikan ke, tulang ayam ke, tulang lembu or kambing ke….sama aje tipsnya…

Apakah TIPS NYA??

1. Jangan Panik

Okay, bila tercekik:

a) Sila berhenti makan walaupun makanan tu sedap atau mahal macam mana sekalipun…

b) Jangan cuba jolok-jolok dengan jari sebab takut tulang tu lagi tertusuk ke dalam dan menyukarkan doktor untuk kenal pasti lokasi sebenar tempat tulang itu terlekat.

c) Cari family or kawan bawa ke Klinik Pakar ENT yang berdekatan pada hari itu juga/segera

2. Jangan tunggu seminggu atau tulang tu hilang sendiri. Sebab tulang tak akan hilang

Pergilah ke hospital dengan segera, kalau tunggu lama-lama, takut bernanah atau tulang pindah ke tempat lain (migration).

Jangan main-main, tulang ni boleh berjalan tau! Ada yang tercucuk masuk ke kelenjar thyroid, paru-paru, pembuluh darah. Lagi parah! (Ini kisah benar, bukan main-main)

So kalau telan nasi atau pisang kemungkinan tulang tu tercucuk makin dalam (Nauzubillah..)

3. Jumpa Dr Pakar ENT

Ala.. tak nak susahkan Dr Pakar.. tercekik tulang sahaja.. tak nak lah!

a) Kenapa perlu jumpa ENT?
Kami perlu cari tulang ikan tersebut. Jika tulang terlekat pada bahagian atas tekak (kawasan tonsil) In shaa allah boleh terus cabut di klinik sahaja.

Jika tidak:
-perlu lakukan x-ray
-kami perlu guna scope/kamera kecil untuk tarik tulang tu keluar dan scope tu hanya ada di klinik ENT.

Selalunya bergantung kepada keadaan perlu atau tidak antibiotik dan ubat tahan sakit.

4. Selesai.. boleh sambung makan balik. insyaAllah.

Lepas ni, saya akan kongsikan pula tanda-tanda dan perasaan bila tercekik tulang..
In shaa Allah..

Semoga perkongsian ini mendapat manfaat bersama.

Dr Nik Hisyam
Doktor Pakar Resdung, Sinus dan Tekak Anda
SALAM Shah Alam Specialist Hospital
Seksyen 19, Shah Alam

Jom saksikan selebriti berkongsi resipi dan momen memasak bersama keluarga tercinta pada 11-17 Julai ini setiap jam 2.30 petang hanya di FB keluargamagazine.


Hati Memang Sakit, Tapi Bukan Terus Serang. Begini Cara Isteri Bijak Berdepan Pasangan Curang

Kisah pergolakan rumah tangga pasangan Ude dan isterinya Intan Liyana menimbulkan pelbagai persepsi masyarakat. Rata-rata mengecam dan mencerca keputusan Ude yang juga suami kepada pelakon Izreen Azmindar kerana mahu menceraikan Intan.

Mengetahui pasangan berlaku curang memang satu perkara yang menyakitkan hati. Hati mana yang tidak terluka dan rasa tertipu bila mengetahui kepercayaan dan kesetiaan yang diberikan dibalas dengan kecurangan.

Tapi isteri yang bijak tidak akan emosi terus menyerang suami atau ‘skandal’. Meski hati panas tapi mereka tenang dan akan melakukan perkara ini. Berikut beberapa tip untuk panduan dalam berdepan dengan pasangan yang curang:

1. Kawal emosi dan belajar terima hakikat
Kenyataan tetap kenyataan, anda tetap perlu berhadapan dengan kecurangan yang dilakukan. Ketika mendapat tahu berita kecurangan pasangan,  anda mungkin merasa begitu lemah sekali, sakit hati, terasa dikhianati, marah dan ingin membalas dendam. Ini adalah respon normal setelah mengetahui ketidakjujuran dilakukan pasangan. Anda sendiri memang layak untuk marah dan juga berasa sakit hati.
Apa yang paling utama, jangan terlalu ikutkan hati dan terus ingin meninggalkannya. Berfikirlah tentang baik dan buruk tindakan anda sebelum melakukannya. Sesungguhnya memang sukar tapi inilah realiti yang perlu diterima.

2.  Tidak menyalahkan diri sendiri
Kecurangan adalah petanda besar bahawa sesebuah perkahwinan itu bermasalah. Oleh itu adalah penting anda tidak menyalahkan diri sendiri dalam hal ini. Sudah tentu ia bukan berpunca daripada anda seorang. Bahkan jika pasangan anda berasa tidak gembira dengan perkahwinannya  kecurangan bukanlah jalan keluar atau penyelesaiannya. Masih banyak perkara lain yang boleh dilakukan untuk memperbaiki rumah tangga dan bukannya dengan mencari pasangan lain.

3. Mencari sokongan daripada orang yang boleh dipercayai
Dalam hal ini rakan dan keluarga selalunya menjadi tempat anda mengadu nasib. Tapi sebelum anda berbuat demikian, hati-hati rakan yang anda ajak untuk berbicara tentang kecurangan pasangan. Kesilapan memilih rakan kadang kala memakan diri sendiri. Apatah lagi jika rakan itu jenis suka membawa mulut dan membesar-besarkan cerita yang ada.

Carilah sokongan daripada orang yang anda percayai dan kenali luar dan dalam. Selain itu pastikan juga rakan yang anda pilih adalah seseorang yang dapat memberi sokongan dan pendengar yang baik. Bukannya memperdebatkan kembali apa yang anda katakan. Selain itu, boleh juga dapatkan nasihat dan pandangan daripada orang-orang yang berpengalaman seperti ibu bapa, kaunselor atau pakar dalam masalah rumah tangga.

4. Pertimbangkan pilihan secara rasional
Kecurangan pasangan sememangnya sesuatu yang cukup menyakitkan hati. Kalau diikutkan hati yang marah dan sakit anda tentu mahu memutuskan saja hubungan. Biar hidup sendiri dari terus memakan hati. Tapi ingat jangan membuat keputusan mengikut emosi marah. Berikan masa untuk perasaan anda kembali tenteram.
Selepas itu fikirkanlah pilihan anda. Mahu cuba kembali, bermadu ataupun berpisah? Namun begitu, perpisahan seharusnya menjadi perkara terakhir dalam fikiran anda terutama sekali jika telah dikurniakan cahaya mata.

5. Cinta pada Ilahi
Perkahwinan adalah suatu ikatan yang mulia. Berusahalah untuk terus menggapai erat ikatan perkahwinan yang dibina atas dasar cinta pada Ilahi bukan pada manusia semata-mata. Perbanyakan mendekatkan diri pada tuhan, sentiasa berfikiran positif dan berusaha memaafkan pasangan dengan ikhlas. Meskipun rasa sukar, anggaplah kecurangan pasangan itu sebagai salah satu ujian dan gerhana di dalam perkahwinan. Walaupun pada suatu ketika keadaannya gelap dan sukar, namun sinar bahagia pasti akan menerangi kembali.


Jangan Main-Main Dengan Minyak Angin, Andai Salah Guna Boleh Sebabkan Keracunan. Baca Perkongsian Doktor Ini.

Tanpa sedar, minyak angin sebenarnya boleh memudaratkan kesihatan tubuh anda  andai disalah gunakan.

Manakan tidak, sejak dahulu lagi kita sudah biasa dengan minyak angin.  Sama ada sakit perut, pening kepala, loya dan sebagainya, pasti minyak angin yang akan dicari terlebih dahulu.

Bahkan ibu bapa kita sejak dahulu lagi suka bergantung kepada minyak angin berbanding ke hospital untuk mendapatkan rawatan.

JANGAN MAIN-MAIN DENGAN MINYAK ANGIN

Minyak angin adalah sejenis minyak sapuan ataupun topikal yang selalu digunakan oleh masyarakat kita. Terdapat terlalu banyak jenama minyak angin di pasaran. Ia boleh dikatakan minyak serbaguna untuk mengurangkan gejala sakit, kembung perut, melegakan hidung tersumbat, gatal, gigitan serangga dan lain2 lagi. Sebenarnya di dalam minyak angin itu terkandung ubat yang dicampurkan bersama minyak.

Ada 3 jenis ubat yang seringkali dimasukkan ke dalam minyak angin iaitu Methyl Salicylate, Menthol dan Camphor. Ketiga2 ingredient ini bertindak sinergistik utk mengurangkan keradangan, memanaskan, menyaman dan memberi aroma melalui perawapan. Methyl Salicylate adalah antikeradangan dan bertanggungjawab menghasilkan kepanasan, Menthol pula adalah untuk aroma dan memberi kesan kesejukan. Camphor juga mempunyai kesan yg sama disamping mengurangkan kegatalan, mudah meruap dan menyamankan. Methyl Salicylate adalah racun berjadual dan perlu mematuhi peraturan KKM jika hendak digunakan sebagai ubat.

Ketiga2 ubat yg dinyatakan di atas sebenarnya boleh memudaratkan jika kaedah penggunaannya tidak betul dan digunakan ke atas kanak2 (rujuk pautan di bawah). Ubat2 ini jika disapukan pada permukaan kulit dalam kuantiti yg banyak boleh meresap masuk ke dalam aliran darah dan boleh menyebabkan keracunan. Terdapat lapuran keracunan salicylate ke atas kanak2 dan orang dewasa yg menyalahgunakan minyak angin. Di antara gejala keracunan adalah loya, muntah, keliru, alkalosis (berlebihan alkali), asidosis (berlebihan asid) dan kegagalan organ. Begitu juga dengan menthol dan Camphor, masing2 ada kesan sampingan yg tersendiri.

Kami pernah melapurkan satu kes ibu hamil 32 tahun yang mengandung anak ke tiga mengalami keracunan salicylate apabila menggunakan minyak angin untuk merawat sakit gigi. Beliau merawat sakit gigi dengan meletakkan kapas yg dibasahkan dengan minyak angin kepada bahagian gigi yang sakit. Semasa usia kandungan cukup bulan, beliau mengalami masalah loya dan pening. Ujian CTG/jantung ke atas anak mendapati anak lemas dan pembedahan Caesarean Section perlu dilakukan. Semasa pembedahan, pakar bius terkejut dengan kesukaran mereka mengendalikan kes ini. Ujian darah menunjukkan asidosis dan selepas pembedahan,pesakit perlu dirawat di Unit Rawatan Rapi. Anak tidak dapat diselamatkan dan ibu perlu di rawat di ICU selama beberapa hari. Berdasarkan kepada sejarah menggunakan minyak angin, ujian darah untuk mengukur kandungan Salicylate menunjukkan kandungan yang tinggi dan ini mengesahkan kes keracunan Salicylate.

Pada hari ini minyak angin sangat mudah dihasilkan oleh sesiapa sahaja kerana ketiga2 ubat di atas mudah dibeli melalui atas talian dalam bentuk serbuk. Ada juga pengilang yang menghasilkan ubat ini dalam bentuk krim, losyen dan juga tempelan. Untuk melariskan lagi jualan, penjual akan memasukkan bermacam2 herba ke dalamnya termasuk pati gamat, akar kayu dan lain2. Apa sahaja yg ditambah ke dalam minyak angin ini sebenarnya tidak ada peranan yg besar kerana semua kesan mengurangkan gejala itu diberikan oleh 3 ubat yang saya sebutkan di atas.

Apabila membeli minyak angin ataupun krim/bam tolong semak label senarai ubat2 yang dimasukkan ke dalamnya dan jika ada ketiga2 atau salah satu daripada ubat2 di atas, gunakan dengan berhati2 pd bahagian luar badan dan jangan digunakan ke atas kanak2. Elakkan daripada menyedut ataupun meminumnya. Paling baik jika anda mengalami apa2 gejala, berjumpalah dengan doktor untuk mengesan punca penyakit daripada cuba untuk merawat diri sendiri. Minyak angin dan bum tidak merawat penyakit tetapi hanya mengurangkan gejala. Ubat2 yang tersebut di atas boleh juga dimasukkan secara diam2 tanpa pengetahuan pengguna.

DDr Rushdan Noor
Medical Mythbusters Malaysia
30hb Jan 2019


“Tak Jemu Tengok. Macam Muka Patung.” Wajah Cantik Bagaikan Model, Anak Kakak Ella Jadi Perhatian!

Bagi yang mengenali Jojie Aminuddin, pasti tahu ini beliau adalah kakak kepada penyanyi yang juga ratu rock negara.
seorang budak perempuan kecil berkulit putih gebu. Itulah dia Maryam, anak angkatnya bersama suami, Syahrizal Ismail.
Media hiburan sebelum ini ada berkongsi kisah Jojier yang mengambil seorang anak angkat perempuan.
Menurut Jojie, anak angkat tersebut yang diberi nama Maryam Syahrizal di ambil ketika usianya baru dua minggu dilahirkan.
Lebih bermakna lagi, kehadiran si kecil ini dalam keluarga Jojie adalah pad Hari istimewa iaitu Hari Arafah kira-kira tiga tahun yang lalu. Jojie sebelum ini pernah hamil pada tahun 2016 namun keguguran ketika kandungan baru memasuki 3 bulan.
Kini memasuki usia 3 tahun, Maryam sudah ada pengikutnya sendiri. Jangan tak tahu, si comel ini mempunyai akaun IG sendiri dan pengikutnya juga boleh tahan ramai, iaitu sebanyak 12.8 ribu.
Keletahnya yang bijak dan wajah yang comel membuatkan ramai yang terhibur. Rata-rata memuji walaupun Maryam masih kecil namun sudah kelihatan cantik, dengan mata bulat dan senyumannya yang manis, siap ada yang kata boleh jadi model.


Doktor Ini Pesan, Ada 5 Cara Atasi Migrain Tanpa Makan Ubat. Perlu Cuba!

Migrain yang ‘menyerang’ biasanya boleh dirawat dengan menggunakan ubat-ubatan tertentu bagi melegakan rasa sakit yang dirasai.  Pun begitu, tahukah anda sebenarnya terdapat cara untuk mengatasi migrain tanpa bergantung terus-terusan dengan menelan ubat. Apa caranya dan adakah anda ingin tahu?

Ini sebagaimana yang telah dikongsikan oleh Dr Azima di facebook akaun miliknya. Semoga perkongsian ini dapat membantu anda meredakan dan menghilangkan rasa pening kepala akibat migrain. Selamat mencuba!

PETUA HILANGKAN PENING KEPALA MIGRAIN

Ⓐ Memberi perhatian kepada gula di dalam darah
– Tahap jatuh dalam tahap gula dalam darah boleh mencetuskan Migrain kerana ia membawa kepada glukosa dilepaskan ke dalam aliran darah, menyebabkan tekanan darah meningkat. Oleh itu elakkan makanan seperti roti putih, pastri, minuman manis dan gula-gula.

Ⓑ Semak Pengambilan Kafein
– Pengambilan terlalu banyak kafein boleh menyebabkan salur darah sekitar otak menjadi terlalu terhad, yang boleh mencetuskan Migrain yang lebih daripada 300 mg kafein sehari (3 cawan 5 cawan kopi atau segera) boleh menyebabkan masalah. Cuba mengurangkan atau beralih kepada minuman tanpa kafein.

Ⓒ Minum Air Putih
– Minum antara 1 dan 2 liter air sehari boleh mengurangkan kesakitan dan kekerapan serangan Migrain.

Ⓓ Makan makanan yang kaya dengan magnesium
– Kekurangan magnesium boleh menyebabkan penurunan darah ke otak dan juga mengurangkan gula dalam darah, kedua-duanya memberi kesan kepada serangan Migrain. Makanan seperti sayur-sayuran hijau, tomato, kekacang, bijirin, gandum, kentang, oat, kacang pis dan tambahan yis mengandungi banyak magnesium.

Ⓔ Yoga
– Yoga juga boleh melegakan kekejangan pada leher dan bahu untuk mengelakkan berulang lagi simptom Migrain.

sumber : Dr Azima


Doa Ibu Tiada Hijabnya. Salah Doa Boleh Sebab Anak Tak Dengar Kata. Ini Nasihat Ustazah Siti Nor Bahyah Mahamood

Syurga itu di bawah telapak kaki ibu. Pastinya setiap ibu bapa inginkan anak yang mendengar kata. Namun tahukah ibu bapa bahawa jika salah doa ia akan memberi kesan kepada tingkahlaku anak.

Namun sebagai ibu kita perlu ingat, anak-anak adalah amanah Tuhan kepada kita untuk dijaga dan diasuh dengan baik. Bagaimana sukar sekalipun atau besar cabarannya namun kita harus pikul tanggungjawab ini dengan baik. Perlu prihatin dan sedari setiap sudut agar kita tidak menyesal di kemudian hari.

Justeru, Dato’Ustazah Siti Nor Bahyah Mahamood ada menyentuh mengenai kesilapan setengah ibu-ibu dalam berdoa.

“Sebenarnya Ustazah tak nak sentuh mengenai kesilapan ibu-ibu kerana jasa ibu-ibu ini besar pengorbanannya. Namun semoga  kesilapan ini kita diberi peluang oleh Allah SWT untuk terus perbaiki diri dalam mendidik anak-anak”.

Kurang berdoa

Ustazah Siti Noor Bahyah memberitahu bahawa, “adakah kita sebagai ibu ini berdoa sepenuh hati dan kasih sayang. Ini kerana kasih sayang seorang ibu tiada sempadan dan tiada noktah.

“Dalam hal ini, adakah kita berdoa kepada Allah dengan sepenuh jiwa kita dan membayangkan muka anak kala berdoa”,jelasnya ketika ditemui baru-baru di sebuah majlis ilmu di Shah Alam,Selangor.

Beliau turut berkongsi pengalaman cara terbaik mendoakan untuk anak-anaknya, “Ya Allah jadikan anak ku Wan Muhammd Saifullah, seorang anak yang mudah mendengar, anak yang baik, anak daripada kecil tidak meninggalkan solat”.

“Apabila menyebut nama anak secara khusus kita boleh bayangkan muka anak dan fokus untuk anak itu sahaja.

“Begitu juga dengan anak seterusnya. Seperti mana kita sedia ketahui bahawasanya doa ibu ini ajaib. Perkataan ibu adalah merupakan doa. Doa ibu tiada hijabnya di sisi Allah.”

Moga cara doa yang khusus ini kepada anak, menjadi panduan buat kita semua untuk memperolehi anak yang mendengar kata, soleh soleheh dan anak-anak cemerlang dunia akhirat.


Setiap Pasangan Suami Isteri Wajib Tahu 27 Rahsia Perkahwinan Bahagia Ini. Sungguh Bermanfaat!

Memiliki keluarga bahagia adalah impian buat pasangan yang melangkah ke alam perkahwinan. Apaun asas pembinaan sesebuah perkahwinan adalah untuk keluhuran  dan kesetian pasangan serta menerima seadanya pasangan.

Moga  27 tip mudah ini menjadi panduan dalam membina sebuah rumahtangga bahagia.


Nak Elak Lebihan Lemon Jadi Kecut, Lembik Dan Berkulat, Guna Cara Ni Supaya Kekal Segar.

Lemon telah mendapat pengiktirafan untuk sifat perubatannya. Secawan perahan lemon dikatakan dapat menyegarkan dan meningkatkan daya tahan tubuh terhadap jangkitan.

Tapi jika asyik beli tapi menyimpan lemon dalam tempoh yang lama tentu mengakibatkan ia menjadi rosak seperti kecut, lembik atau berkulat.

Menarik dengan perkongsian puan  Shuhairi Shuhaini ini menunjukkan cara terbaik untuk menyimpan lemon di rumah supaya kekal ‘fresh’ dan tidak mengering.

Mudah aje tip lemon kekal ‘fresh’ .

Satu paket utk satu mug. Kemudian frozenkan. Lemon satu hiris, bunga cengkih 3 kuntum (basuh dulu cengkih) & halia sehiris..kita lebih suka halia merah sebab baunya lebih kuat. Halia ketuk sikit ya.

Kalau nak minum tambah madu 1 sudu & air panas.

Terima kasih sis Joan Keisha semalam share tips nih. Idea yang bagus, kalau tidak kadang lemon kita selalu lembik.

Potong nipis dan masukkan dalam pek plastik sebelum dibekukan

Halia merah

Khasiat minuman lemon madu

Menjawab pertanyaan netizen katanya, minuman ini antara khasiat adalah membuang angin, menguatkan imun tubuh badan dan mengatasi masalah pencernaan.

Cara penyediaan:
1. Satu paket yang dibekukan tadi untuk 1 mug :Satu hiris lemon, 3 kuntum bunga cengkih dan sehiris halia merah. Jika tak halia merah boleh guna halia biasa.

2.Sewaktu nak minum, tambahkan satu sudu madu dan air panas.

3. Boleh minum 3 kali atau sehari sekali.

Selamat mencuba!

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Apa Perlu Buat Lepas Check Out Anak Bulus Dari Boarding Raya? Ini Check List Kena Tahu!

Sambutan Hari Raya Aidil Adha yang bakal disambut seluruh umat Islam pada minggu depan buat ‘ mak ayah’ si bulus mula berfikir perihal kucing kesayangan mereka.

Pastikan kucing kesayangan ditempatkan di boarding yang cukup selesa buat mereka. Pastikan anda buat research lebih dahulu sebelum menghantar kucing boarding.

Pun begitu selepas balik dari boarding, anda kenalah berikan lebih perhatian pada kucing kesayangan anda. Ini check list anda kena tahu, perkongsian daripada Dr. Mazrul Fahmi Mahadzir dari Nadia Veterinar Clinic.

PERLU BUAT LEPAS CHECK OUT ANAK BULUS DARI BOARDING RAYA?

1. Check kucing betul tak kucing sendiri yang dibawa balik . Jangan pi salah amek kucing orang pulak hehew.

2. Monitor keadaan kucing. Check selera makan ada ke tak. Masih merajuk tamo makan ke sebab kene tinggal. Kalau dia taknak kibbles, upah dengan wetfood atau mana-mana makanan faveret die. Tapi kalau da sampai 3 hari tak makan, sila bawa ke vet untuk check up tau.

3. Selak setiap bulu di badan si comel dan check juga telinga.Ini untuk pastikan tiada kutu atau kutu telinga datang membiak di badan si bulus tu.

4. Periksa sama ada anak bulus boleh kencing & berak dengan normal atau tidak. Jika cirit sila bawa ke vet.

5. Spend time lebih sikit dengan anak bulus. Ini bukan saja untuk sesi pujuk memujuk, tapi acik ankel boleh monitor kalau tetibe ada perubahan pada anak bulus tu.

6. Kalau anak bulus berbau busuk, boleh bawa pergi grooming untuk mandikan sebab sesetengah kucing ni suka berguling dalam pasir waktu dalam boarding hehee.

So far ini antara perkara yang acik ankel perlu buat tau. Kasih sayang yang mencukupi untuk anak bulus buat kucing happy, kita pon happy.

Kredit: Mazrul Fahmi Mahadzir via Nadia Veterinar Clinic.


“Hadiah Datang Lambat, Tapi Rezeki Tak Salah Alamat.” Sempena Anniversary, Ayda Jebat & Nabil Beli Rumah Banglo 3 Tingkat

Berkat kerja keras dan rezeki selepas kahwin, Ayda Jebat dan suami Nabil Mahir membeli sebuah rumah banglo tiga tingkat.

lebih manis lagi, rumah itu menjadi hadiah bersempena dengan ulang tahun perkahwinan yang pertama, pasangan ini.

Berkongsi rasa syukur dan sebak, menurut Ayda Itu juga merupakan rezeki anak sulung mereka Ana Nayla.

“Alhamdulillah, bersempena ulang tahun perkahwinan pertama kami yang disambut 1 Januari lalu, kami berdua menghadiahkan kediaman ini kepada diri sendiri.

“Rezeki datang mencurah semenjak sebelum berkahwin. Selepas bekerja keras siang dan malam, kami berjaya membeli rumah yang diidamkan. Kami juga melihat ini sebagai rezeki anak kesayangan kami, Ana Nayla.

“Berkat doa ibu bapa kami, rakan-rakan serta peminat yang sentiasa menyokong, semuanya dipermudahkan. Syukur kepada Allah yang memberikan rezeki tidak putus-putus,” ungkap Ayda lagi

Dia dalam pada itu enggan berkongsikan harga sebenar rumah tersebut.

“Bercakap soal harga, biarlah kami simpan sendiri. Apa yang penting, segalanya berbaloi apabila melihat rumah sendiri tersergam indah di hadapan mata kami.

“Sebelum kahwin kami dihujani rezeki, selepas bernikah pun kerjaya berjalan seperti biasa. Kami tak putus bekerja biarpun pandemik melanda, sangat bersyukur kerana rezeki selalu ada.

“Rezeki anak juga membuatkan perjalanan kami mahu memiliki rumah ini menjadi lebih lancar. Sewaktu saya hamil pada tahun lalu, saya aktif menjalankan pelbagai kempen,” tulis Ayda menerusi kapsyennya.

Nabil turut berkongsi kegembiraan dengan memuatnaik gambar mereka dihadapan kediaman tersebut.

Ayda dan Nabil mendirikan rumah tangga pada 1 Januari 2021 dan mereka dikurniakan anak perempuan, Ana Nayla pada 21 September 2021.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara